title: Εκτελεστικός κανονισμός (ΕΕ) 2015/462 της Επιτροπής, της 19ης Μαρτίου 2015 , για τον καθορισμό εκτελεστικών τεχνικών προτύπων όσον αφορά τις διαδικασίες εποπτικής έγκρισης για την εγκατάσταση φορέων ειδικού σκοπού, για τη συνεργασία και την ανταλλαγή πληροφοριών μεταξύ εποπτικών αρχών σχετικά με τους φορείς ειδικού σκοπού, καθώς και για τον καθορισμό των μορφοτύπων και των υποδειγμάτων για τις πληροφορίες που πρέπει να υποβάλλονται από φορείς ειδικού σκοπού σύμφωνα με την οδηγία 2009/138/ΕΚ του Ευρωπαϊκού Κοινοβουλίου και του Συμβουλίου  Κείμενο που παρουσιάζει ενδιαφέρον για τον ΕΟΧ

text:
               20.3.2015

               EL

               Επίσημη Εφημερίδα της Ευρωπαϊκής Ένωσης

               L 76/23

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/462 ΤΗΣ ΕΠΙΤΡΟΠΉΣ
   της 19ης Μαρτίου 2015
   για τον καθορισμό εκτελεστικών τεχνικών προτύπων όσον αφορά τις διαδικασίες εποπτικής έγκρισης για την εγκατάσταση φορέων ειδικού σκοπού, για τη συνεργασία και την ανταλλαγή πληροφοριών μεταξύ εποπτικών αρχών σχετικά με τους φορείς ειδικού σκοπού, καθώς και για τον καθορισμό των μορφοτύπων και των υποδειγμάτων για τις πληροφορίες που πρέπει να υποβάλλονται από φορείς ειδικού σκοπού σύμφωνα με την οδηγία 2009/138/ΕΚ του Ευρωπαϊκού Κοινοβουλίου και του Συμβουλίου
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2009/138/ΕΚ του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, σχετικά με την ανάληψη και την άσκηση δραστηριοτήτων ασφάλισης και αντασφάλισης (Φερεγγυότητα II) (1), και ιδίως το άρθρο 211 παράγραφος 2 στοιχεία α) και β),
   Εκτιμώντας τα ακόλουθα:

               (1)

               Για τους φορείς ειδικού σκοπού απαιτείται έγκριση των εποπτικών αρχών για την εγκατάστασή τους, πριν αρχίσουν να αναλαμβάνουν κινδύνους από ασφαλιστικές και αντασφαλιστικές επιχειρήσεις. Οι προϋποθέσεις και οι διαδικασίες που πρέπει να ακολουθούνται για τη χορήγηση και την ανάκληση της έγκρισης αυτής, συμπεριλαμβανομένων των απαιτήσεων τεκμηρίωσης, ρυθμίζονται από την οδηγία 2009/138/ΕΚ και θα πρέπει να συμπληρωθούν με τον παρόντα κανονισμό.

               (2)

               Όταν ένας φορέας ειδικού σκοπού αναλαμβάνει κινδύνους από περισσότερες της μιας ασφαλιστικές ή αντασφαλιστικές επιχειρήσεις, ο φορέας ειδικού σκοπού θα πρέπει να διατηρεί στοιχεία ενεργητικού που αντιστοιχούν στη συνολική μέγιστη έκθεσή του σε κίνδυνο, ή την υπερβαίνουν, λαμβάνοντας υπόψη κάθε επιμέρους συμβατική υποχρέωση. Κατά τη χορήγηση εποπτικής έγκρισης, οι εποπτικές αρχές θα πρέπει να αξιολογούν κατά πόσον εκπληρώνεται η υποχρέωση αυτή και να εξετάζουν κάθε επιμέρους συμβατική ρύθμιση και μεταβίβαση κινδύνου.

               (3)

               Είναι σημαντικό να καθοριστούν διαδικασίες για τη συνεργασία και την ανταλλαγή πληροφοριών μεταξύ εποπτικών αρχών, όταν ο φορέας ειδικού σκοπού είναι εγκατεστημένος σε κράτος μέλος που δεν είναι το κράτος μέλος στο οποίο είναι εγκατεστημένη η ασφαλιστική ή αντασφαλιστική επιχείρηση, από την οποία αναλαμβάνει τον κίνδυνο. Η συνεργασία και η ανταλλαγή πληροφοριών μεταξύ των εν λόγω εποπτικών αρχών είναι ιδιαίτερα σημαντική κατά τη διάρκεια της διαδικασίας εποπτικής έγκρισης του φορέα ειδικού σκοπού. Επίσης, εάν υπάρχουν σημαντικές μεταβολές που ενδεχομένως επηρεάζουν τη συμμόρφωση του φορέα ειδικού σκοπού προς τις απαιτήσεις του άρθρου 211 της οδηγίας 2009/138/ΕΚ και σε περίπτωση που η άδεια ανακληθεί ή παύσει να ισχύει, η συνεργασία και η ανταλλαγή πληροφοριών μεταξύ των εν λόγω εποπτικών αρχών είναι αναγκαία, προκειμένου να εξασφαλίζεται αποτελεσματική και αποδοτική εποπτεία.

               (4)

               Οι απαιτήσεις υποβολής εποπτικών αναφορών, οι οποίες καθορίζονται στο άρθρο 325 του κατ' εξουσιοδότηση κανονισμού (ΕΕ) 2015/35 της Επιτροπής (2), αναμένεται να παρέχουν τη δυνατότητα στις εποπτικές αρχές των φορέων ειδικού σκοπού να αξιολογούν τη διαρκή συμμόρφωση με τις σχετικές απαιτήσεις. Οι απαιτήσεις αυτές θα πρέπει να συμπληρωθούν με τους μορφοτύπους και τα υποδείγματα που καθορίζονται στον παρόντα κανονισμό.

               (5)

               Για την καλύτερη κατανόηση των ενδεδειγμένων τεχνικών κανόνων που πρόκειται να καθοριστούν, είναι αναγκαίο να προσδιοριστεί ο όρος «φορέας ειδικού σκοπού βάσει πολλαπλών ρυθμίσεων».

               (6)

               Ο παρών κανονισμός βασίζεται στα σχέδια εκτελεστικών τεχνικών προτύπων που υπέβαλε η Ευρωπαϊκή Αρχή Ασφαλίσεων και Επαγγελματικών Συντάξεων (ΕΑΑΕΣ) στην Επιτροπή.

               (7)

               Η ΕΑΑΕΣ διενήργησε ανοικτές δημόσιες διαβουλεύσεις σχετικά με τα σχέδια εκτελεστικών τεχνικών προτύπων στα οποία βασίζεται ο παρών κανονισμός, ανέλυσε τα ενδεχόμενα συναφή κόστη και τις ωφέλειες και ζήτησε τη γνώμη της ομάδας συμφεροντούχων ασφαλίσεων και αντασφαλίσεων, που συστάθηκε σύμφωνα με το άρθρο 37 του κανονισμού (ΕΕ) αριθ. 1094/2010 του Ευρωπαϊκού Κοινοβουλίου και του Συμβουλίου (3).

               (8)

               Για λόγους μεγαλύτερης ασφάλειας δικαίου σχετικά με το καθεστώς εποπτείας κατά την περίοδο σταδιακής εφαρμογής που προβλέπεται στο άρθρο 308α της οδηγίας 2009/138/ΕΚ, η οποία θα αρχίσει την 1η Απριλίου 2015, είναι σημαντικό να διασφαλιστεί η ταχύτερη δυνατή έναρξη ισχύος του παρόντος κανονισμού, από την επομένη της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Αντικείμενο
   Ο παρών κανονισμός καθορίζει:

               α)

               τις διαδικασίες που πρέπει να ακολουθούνται για τη χορήγηση και την ανάκληση της εποπτικής έγκρισης για την εγκατάσταση φορέων ειδικού σκοπού·

               β)

               τις διαδικασίες που πρέπει να ακολουθούνται για τη συνεργασία και την ανταλλαγή πληροφοριών μεταξύ της εποπτικής αρχής του κράτους μέλους στο οποίο είναι εγκατεστημένος ο φορέας ειδικού σκοπού και της εποπτικής αρχής του κράτους μέλους στο οποίο είναι εγκατεστημένη η ασφαλιστική ή αντασφαλιστική επιχείρηση που μεταβιβάζει τον κίνδυνο·

               γ)

               τους μορφοτύπους και τα υποδείγματα που πρέπει να χρησιμοποιούνται για την ετήσια υποβολή πληροφοριών από τον φορέα ειδικού σκοπού.

         Άρθρο 2
   Ορισμός
   Για τους σκοπούς του παρόντος κανονισμού, ως «φορέας ειδικού σκοπού βάσει πολλαπλών ρυθμίσεων» νοείται ένας φορέας ειδικού σκοπού που αναλαμβάνει κινδύνους στο πλαίσιο περισσότερων της μιας χωριστών συμβατικών ρυθμίσεων από μία ή περισσότερες ασφαλιστικές ή αντασφαλιστικές επιχειρήσεις.
   Άρθρο 3
   Εποπτική έγκριση για την εγκατάσταση φορέων ειδικού σκοπού
   Ο φορέας ειδικού σκοπού ζητεί άδεια λειτουργίας από την εποπτική αρχή του κράτους μέλους προκειμένου να εγκαταστήσει την έδρα του στο έδαφος του εν λόγω κράτους μέλους.
   Άρθρο 4
   Απόφαση της εποπτικής αρχής
   1.   Η εποπτική αρχή του κράτους μέλους στο οποίο είναι εγκατεστημένος ή πρόκειται να εγκατασταθεί ο φορέας ειδικού σκοπού αποφασίζει σχετικά με την αίτηση για χορήγηση αδείας, εντός έξι μηνών από την ημερομηνία παραλαβής της.
   2.   Στην απόφασή της για χορήγηση εποπτικής έγκρισης, η εποπτική αρχή αναφέρει τις δραστηριότητες για τις οποίες έχει λάβει άδεια ο φορέας ειδικού σκοπού και, κατά περίπτωση, τυχόν όρους και προϋποθέσεις όσον αφορά τις εν λόγω δραστηριότητες.
   3.   Κάθε αρνητική απόφαση αιτιολογείται πλήρως και γνωστοποιείται στον αιτούντα από την εποπτική αρχή.
   Άρθρο 5
   Απαιτήσεις απόδειξης και τεκμηρίωσης
   Κατά την υποβολή αίτησης για εποπτική έγκριση της εγκατάστασης, ο φορέας ειδικού σκοπού αποδεικνύει ότι πληρούνται οι απαιτήσεις που καθορίζονται στα άρθρα 318 έως 324 και 326 έως 327 του κατ' εξουσιοδότηση κανονισμού (ΕΕ) 2015/35 και ότι ο φορέας ειδικού σκοπού είναι σε θέση να ανταποκρίνεται στις απαιτήσεις του άρθρου 325 του κατ' εξουσιοδότηση κανονισμού (ΕΕ) 2015/35, παρέχοντας εν προκειμένω αποδεικτικά στοιχεία στην αίτησή του. Κατά την υποβολή αίτησης για άδεια λειτουργίας, ο αιτών υποβάλλει, τουλάχιστον, τα δικαιολογητικά έγγραφα που προβλέπονται στο παράρτημα I. Η τεκμηρίωση καλύπτει τη δομή του φορέα ειδικού σκοπού, τον κίνδυνο που πρόκειται να αναληφθεί και τη χρηματοδότηση του εν λόγω φορέα ειδικού σκοπού.
   Άρθρο 6
   Ανάκληση αδείας
   1.   Η εποπτική αρχή που χορήγησε την εποπτική έγκριση για την εγκατάσταση του φορέα ειδικού σκοπού δύναται να ανακαλέσει την άδεια του εν λόγω φορέα ειδικού σκοπού, σε περίπτωση που:

               α)

               ο φορέας ειδικού σκοπού δεν πληροί πλέον τις αρχικές προϋποθέσεις βάσει των οποίων χορηγήθηκε η έγκριση για την εγκατάσταση του εν λόγω φορέα ειδικού σκοπού·

               β)

               ο φορέας ειδικού σκοπού αθετεί σοβαρά τις υποχρεώσεις που υπέχει δυνάμει των κανονιστικών ρυθμίσεων που εφαρμόζονται στην περίπτωσή του.

         2.   Στην περίπτωση που αναφέρεται στη παράγραφο 1 β) ανωτέρω, η εποπτική αρχή θεωρεί ότι ο φορέας ειδικού σκοπού έχει διαπράξει σοβαρή αθέτηση, εφόσον δεν συμμορφώνεται με την απαίτηση να παραμένει πλήρως χρηματοδοτούμενος, η δε εποπτική αρχή κρίνει ότι ο φορέας ειδικού σκοπού δεν μπορεί να αποκαταστήσει τη συμμόρφωσή του, εντός ευλόγου χρονικού διαστήματος.
   3.   Κάθε απόφαση ανάκλησης της άδειας αιτιολογείται πλήρως και γνωστοποιείται στον φορέα ειδικού σκοπού, χωρίς καθυστέρηση.
   Άρθρο 7
   Φορέας ειδικού σκοπού βάσει πολλαπλών ρυθμίσεων
   1.   Κατά την υποβολή αίτησης για εποπτική έγκριση της εγκατάστασης ενός φορέα ειδικού σκοπού βάσει πολλαπλών ρυθμίσεων, ο αιτών οφείλει να αποδείξει επιπλέον, κατά τρόπο ικανοποιητικό για την εποπτική του αρχή, ότι η φερεγγυότητά του δεν μπορεί να επηρεαστεί αρνητικά από τις διαδικασίες εκκαθάρισης οποιασδήποτε από τις ασφαλιστικές ή αντασφαλιστικές επιχειρήσεις που μεταβιβάζουν τον κίνδυνο, και ότι ο φορέας ειδικού σκοπού βάσει πολλαπλών ρυθμίσεων μπορεί να διατηρήσει την απαίτηση φερεγγυότητας ανά πάσα στιγμή.
   2.   Για να αποδείξει ότι η φερεγγυότητα του φορέα ειδικού σκοπού βάσει πολλαπλών ρυθμίσεων δεν μπορεί να επηρεαστεί αρνητικά από τις διαδικασίες εκκαθάρισης οποιασδήποτε από τις ασφαλιστικές ή αντασφαλιστικές επιχειρήσεις που μεταβιβάζουν τον κίνδυνο, ο φορέας ειδικού σκοπού βάσει πολλαπλών ρυθμίσεων παρέχει επαρκή αποδεικτικά στοιχεία, ώστε η εποπτική του αρχή να μπορεί να αξιολογήσει τη γενική συνολική μέγιστη έκθεση σε κίνδυνο του φορέα ειδικού σκοπού βάσει πολλαπλών ρυθμίσεων, καθώς και τη συνολική μέγιστη έκθεση σε κίνδυνο κάθε επιμέρους συμβατικής ρύθμισης που αφορά τη μεταβίβαση του κινδύνου από ασφαλιστική ή αντασφαλιστική επιχείρηση.
   3.   Κατά την υποβολή αίτησης για εποπτική έγκριση της εγκατάστασης ενός φορέα ειδικού σκοπού βάσει πολλαπλών ρυθμίσεων, ο αιτών παρέχει επαρκή αποδεικτικά στοιχεία ότι πληροί τις προϋποθέσεις που καθορίζονται στα άρθρα 319 έως 321 και 326 των εκτελεστικών μέτρων, λαμβάνοντας υπόψη κάθε επιμέρους συμβατική ρύθμιση, προκειμένου να προσδιοριστεί κατά πόσον ο φορέας ειδικού σκοπού βάσει πολλαπλών ρυθμίσεων πληροί τις απαιτήσεις φερεγγυότητας.
   4.   Σε περίπτωση που ο αιτών δεν είναι σε θέση να παράσχει επαρκή αποδεικτικά στοιχεία, σύμφωνα με τις διατάξεις των παραγράφων 1 έως 3, η εποπτική αρχή απορρίπτει την αίτηση για την εγκατάσταση του φορέα ειδικού σκοπού βάσει πολλαπλών ρυθμίσεων.
   Άρθρο 8
   Διαρκής συνεργασία μεταξύ εποπτικών αρχών
   1.   Όταν ο φορέας ειδικού σκοπού που αναλαμβάνει κίνδυνο από μια ασφαλιστική ή αντασφαλιστική επιχείρηση είναι εγκατεστημένος σε κράτος μέλος που δεν είναι το κράτος μέλος στο οποίο έχει λάβει άδεια η ασφαλιστική ή αντασφαλιστική επιχείρηση, οι αρμόδιες εποπτικές αρχές συνεργάζονται, σε συνεχή βάση.
   2.   Οι εποπτικές αρχές ανταλλάσσουν πληροφορίες σχετικές με την άσκηση των εποπτικών καθηκόντων, όπου περιλαμβάνονται πληροφορίες σχετικές με τυχόν σχεδιαζόμενες εποπτικές ενέργειες έναντι του φορέα ειδικού σκοπού ή των ασφαλιστικών και αντασφαλιστικών επιχειρήσεων που μεταβιβάζουν τον κίνδυνο, σε περίπτωση που το γεγονός αυτό μπορεί να επηρεάσει την εποπτεία του εν λόγω φορέα ειδικού σκοπού ή τις ασφαλιστικές και αντασφαλιστικές επιχειρήσεις που μεταβιβάζουν τον κίνδυνο. Στις περιστάσεις αυτές, οι εποπτικές αρχές επικοινωνούν χωρίς καθυστέρηση.
   Άρθρο 9
   Προηγούμενη διαβούλευση πριν από τη χορήγηση αδείας
   Πριν από τη χορήγηση αδείας, η εποπτική αρχή από την οποία ζητείται εποπτική έγκριση για την εγκατάσταση ενός φορέα ειδικού σκοπού διαβουλεύεται με την εποπτική αρχή του κράτους μέλους στο οποίο είναι εγκατεστημένη η ασφαλιστική ή αντασφαλιστική επιχείρηση που μεταβιβάζει τον κίνδυνο.
   Άρθρο 10
   Γνωστοποίηση μεταβολών
   Η εποπτική αρχή του φορέα ειδικού σκοπού γνωστοποιεί, χωρίς καθυστέρηση, κάθε σχετική πληροφορία που λαμβάνεται από τον φορέα ειδικού σκοπού, σύμφωνα με το άρθρο 325 παράγραφος 5 του κατ' εξουσιοδότηση κανονισμού (ΕΕ) 2015/35 όσον αφορά τυχόν μεταβολές που θα μπορούσαν να επηρεάσουν τη συμμόρφωση του φορέα ειδικού σκοπού προς τις απαιτήσεις που καθορίζονται στα άρθρα 318 έως 324 και 326 έως 327 του κατ' εξουσιοδότηση κανονισμού (ΕΕ) 2015/35, στην εποπτική αρχή της ασφαλιστικής ή αντασφαλιστικής επιχείρησης που μεταβιβάζει τον κίνδυνο στον εν λόγω φορέα ειδικού σκοπού. Η εποπτική αρχή γνωστοποιεί, χωρίς καθυστέρηση, την παραβίαση των απαιτήσεων φερεγγυότητας από τον φορέα ειδικού σκοπού.
   Άρθρο 11
   Γνωστοποίηση της ανάκλησης αδείας
   Σε περίπτωση ανάκλησης της αδείας ενός φορέα ειδικού σκοπού, η εποπτική αρχή του εν λόγω φορέα ειδικού σκοπού ειδοποιεί την εποπτική αρχή της ασφαλιστικής ή αντασφαλιστικής επιχείρησης που μεταβιβάζει τον κίνδυνο στον εν λόγω φορέα ειδικού σκοπού, χωρίς καθυστέρηση.
   Άρθρο 12
   Γνωστοποίηση της ετήσιας έκθεσης
   Η εποπτική αρχή του φορέα ειδικού σκοπού διαβιβάζει την ετήσια έκθεση του φορέα ειδικού σκοπού, που υποβάλλεται σύμφωνα με το άρθρο 325 παράγραφοι 3 και 4 του κατ' εξουσιοδότηση κανονισμού (ΕΕ) 2015/35, στην εποπτική αρχή της ασφαλιστικής ή αντασφαλιστικής επιχείρησης που μεταβιβάζει τον κίνδυνο στον εν λόγω φορέα ειδικού σκοπού, χωρίς καθυστέρηση. Στην περίπτωση φορέα ειδικού σκοπού βάσει πολλαπλών ρυθμίσεων, η εποπτική αρχή του φορέα ειδικού σκοπού βάσει πολλαπλών ρυθμίσεων μπορεί να διαβιβάζει στις εποπτικές αρχές μόνον τα μέρη εκείνα της έκθεσης που αφορούν την ασφαλιστική και αντασφαλιστική επιχείρηση που είναι εγκατεστημένη στο κράτος μέλος των εν λόγω εποπτικών αρχών.
   Άρθρο 13
   Ποσοτικό περιεχόμενο της ετήσιας έκθεσης
   Σύμφωνα με το άρθρο 325 του κατ' εξουσιοδότηση κανονισμού (ΕΕ) 2015/35, ο φορέας ειδικού σκοπού υποβάλλει ετησίως στην εποπτική του αρχή ποσοτικές πληροφορίες, σύμφωνα με τους μορφοτύπους και τα υποδείγματα που προβλέπονται στο παράρτημα II και σύμφωνα με τις οδηγίες του παραρτήματος III, όπου περιλαμβάνονται:

               α)

               το περιεχόμενο της υποβολής, όπως προσδιορίζεται στο υπόδειγμα SPV.01.01 του παραρτήματος II, σύμφωνα με τις οδηγίες του παραρτήματος III με στοιχεία αναφοράς SPV.01.01·

               β)

               βασικές πληροφορίες σχετικά με τον φορέα ειδικού σκοπού, όπως προσδιορίζονται στο υπόδειγμα SPV.01.02 του παραρτήματος II, σύμφωνα με τις οδηγίες του παραρτήματος III με στοιχεία αναφοράς SPV.01.02·

               γ)

               στοιχεία ισολογισμού του φορέα ειδικού σκοπού, με διάκριση μεταξύ των σημαντικών κατηγοριών στοιχείων ενεργητικού, υποχρεώσεων και στοιχείων των ιδίων κεφαλαίων, συμπεριλαμβανομένων των χρεωστικών τίτλων ή άλλων χρηματοδοτικών μέσων που εκδόθηκαν, όπως προσδιορίζονται στο υπόδειγμα SPV.02.01 του παραρτήματος II, σύμφωνα με τις οδηγίες του παραρτήματος III με στοιχεία αναφοράς SPV.02.01·

               δ)

               στοιχεία εκτός ισολογισμού του φορέα ειδικού σκοπού, όπως προσδιορίζονται στο υπόδειγμα SPV.02.02 του παραρτήματος II, σύμφωνα με τις οδηγίες του παραρτήματος III με στοιχεία αναφοράς SPV.02.02·

               ε)

               αναληφθέντες κίνδυνοι σχετικά με κάθε επιμέρους συμβατική ρύθμιση που αφορά τη μεταβίβαση κινδύνου από ασφαλιστική ή αντασφαλιστική επιχείρηση, όπως προσδιορίζονται στο υπόδειγμα SPV.03.01 του παραρτήματος II, σύμφωνα με τις οδηγίες του παραρτήματος III με στοιχεία αναφοράς SPV.03.01·

               στ)

               κατάλογος των χρεωστικών τίτλων ή άλλων χρηματοδοτικών μέσων που εκδόθηκαν σχετικά με κάθε επιμέρους συμβατική ρύθμιση που αφορά τη μεταβίβαση κινδύνου από ασφαλιστική ή αντασφαλιστική επιχείρηση, όπως προσδιορίζεται στο υπόδειγμα SPV.03.02 του παραρτήματος II, σύμφωνα με τις οδηγίες του παραρτήματος III με στοιχεία αναφοράς SPV.03.02·

         Άρθρο 14
   Ποιοτικό περιεχόμενο της ετήσιας έκθεσης
   Σύμφωνα με το άρθρο 325 του κατ' εξουσιοδότηση κανονισμού (ΕΕ) 2015/35, ο φορέας ειδικού σκοπού υποβάλλει ετησίως στην εποπτική του αρχή ποιοτικές πληροφορίες, που καλύπτουν τα εξής:

               α)

               κατάλληλη περιγραφή της βάσης, των μεθόδων και παραδοχών που χρησιμοποιούνται για την αποτίμηση των στοιχείων ενεργητικού·

               β)

               κατάλληλη περιγραφή της βάσης, των μεθόδων και παραδοχών που χρησιμοποιούνται για τον προσδιορισμό της συνολικής μέγιστης έκθεσης σε κίνδυνο·

               γ)

               λεπτομέρειες σχετικά με τυχόν συγκρούσεις συμφερόντων μεταξύ του φορέα ειδικού σκοπού, των ασφαλιστικών ή αντασφαλιστικών επιχειρήσεων και των χορηγών δανείων ή χρηματοδότησης·

               δ)

               λεπτομέρειες σχετικά με τυχόν σημαντικές συναλλαγές που έχουν συναφθεί από τον φορέα ειδικού σκοπού κατά την τελευταία περίοδο υποβολής αναφοράς·

               ε)

               στοιχεία που να αποδεικνύουν ότι ο φορέας ειδικού σκοπού εξακολουθεί να είναι πλήρως χρηματοδοτούμενος, όπου συμπεριλαμβάνονται τα εξής:

                           i)

                           περιγραφή των κινδύνων, μεταξύ άλλων των κινδύνων ρευστότητας και των ποσοτικά μετρήσιμων κινδύνων, που έχουν αναληφθεί από τον φορέα ειδικού σκοπού·

                           ii)

                           πληροφορίες σχετικά με τα χρεωστικά μέσα που εκδόθηκαν ή άλλους χρηματοδοτικούς μηχανισμούς που χρησιμοποιήθηκαν·

               στ)

               εάν ο φορέας ειδικού σκοπού δεν πληρούσε ανά πάσα στιγμή την απαίτηση να είναι πλήρως χρηματοδοτούμενος κατά τη διάρκεια της περιόδου υποβολής αναφοράς, ο φορέας ειδικού σκοπού αναφέρει κάθε σχετική πληροφορία σχετικά με την εν λόγω έλλειψη συμμόρφωσης, καθώς και τη διόρθωσή της, σύμφωνα με το άρθρο 326 του κατ' εξουσιοδότηση κανονισμού (ΕΕ) 2015/35, κατά τη διάρκεια της περιόδου υποβολής αναφοράς·

               ζ)

               ποιοτικές πληροφορίες σχετικά με τυχόν μεταβολές που θα μπορούσαν να επηρεάσουν τη συμμόρφωση του φορέα ειδικού σκοπού προς τις απαιτήσεις που καθορίζονται στα άρθρα 318 έως 324, 326 και 327 του κατ' εξουσιοδότηση κανονισμού (ΕΕ) 2015/35.

         Άρθρο 15
   Περιγραφή των αναληφθέντων κινδύνων από τον φορέα ειδικού σκοπού
   Κατά την περιγραφή των αναληφθέντων κινδύνων, όπως απαιτείται βάσει του άρθρου 14, ο φορέας ειδικού σκοπού παρέχει πληροφορίες στην ετήσια έκθεση σχετικά με τα εξής:

               α)

               κατά πόσον οι αναληφθέντες κίνδυνοι εμπίπτουν κυρίως στον κλάδο ζωής ή στον κλάδο γενικών ασφαλειών·

               β)

               τι είδους γεγονότα ενεργοποίησης ισχύουν για τους εν λόγω κινδύνους·

               γ)

               κατά πόσον συνέβη γεγονός ενεργοποίησης, κατά την περίοδο υποβολής αναφοράς, το οποίο ενεργοποίησε απαίτηση έναντι των στοιχείων ενεργητικού του φορέα ειδικού σκοπού·

               δ)

               κατά πόσον καταβλήθηκαν τα όποια ποσά προέκυψαν από απαίτηση κατά την περίοδο υποβολής αναφοράς και, εάν αυτό συνέβη, τι ποσό έχει καταβληθεί μέχρι στιγμής και κατά πόσον το γεγονός ενεργοποίησης επηρέασε αρνητικά τη ρευστότητα του φορέα ειδικού σκοπού·

               ε)

               κατά πόσον έχει αλλάξει σημαντικά το προφίλ κινδύνου του φορέα ειδικού σκοπού, από την προηγούμενη περίοδο υποβολής αναφοράς ή από τους αρχικούς όρους και προϋποθέσεις που γνωστοποιήθηκαν στην εποπτική του αρχή κατά την αδειοδότηση.

         Άρθρο 16
   Πληροφορίες σχετικά με τα χρεωστικά μέσα που εκδόθηκαν ή άλλους χρηματοδοτικούς μηχανισμούς που χρησιμοποιήθηκαν
   Κατά την παροχή πληροφοριών σχετικά με τα χρεωστικά μέσα που εκδόθηκαν ή άλλους χρηματοδοτικούς μηχανισμούς που χρησιμοποιήθηκαν, όπως απαιτείται βάσει του άρθρου 14, ο φορέας ειδικού σκοπού αναφέρει τα εξής:

               α)

               τα έσοδα από την έκδοση χρεωστικών τίτλων ή άλλου χρηματοδοτικού μέσου και αν είναι εξ ολοκλήρου καταβεβλημένα σχετικά με κάθε επιμέρους συμβατική ρύθμιση που αφορά τη μεταβίβαση κινδύνου από ασφαλιστική ή αντασφαλιστική επιχείρηση·

               β)

               τα είδη των κατηγοριών του χρηματοδοτικού μηχανισμού, όπου διευκρινίζονται τα τμήματα ή οι κατηγορίες, συμπεριλαμβανομένων πληροφοριών για τις εξωτερικές πιστοληπτικές αξιολογήσεις που ελήφθησαν ή τις εσωτερικές πιστοληπτικές αξιολογήσεις που χρησιμοποιήθηκαν για εκδοθέντα χρεωστικά μέσα, και, ενδεχομένως, ποιοι οργανισμοί πιστοληπτικής αξιολόγησης χρησιμοποιήθηκαν·

               γ)

               τους λόγους για τους οποίους οι χρηματοοικονομικές ρυθμίσεις θεωρούνται επαρκώς άρτιες, ώστε να εξασφαλίζουν συνεχή προστασία των πιθανών απαιτήσεων της ασφαλιστικής ή αντασφαλιστικής επιχείρησης που μεταβιβάζει τον κίνδυνο στον φορέα ειδικού σκοπού, να διατηρούν την ικανότητά του να καταβάλλει τα ποσά που οφείλει, όταν καθίστανται απαιτητά, και να εξασφαλίζουν τη δομή αποπληρωμής των χρεωστικών τίτλων ή άλλων χρηματοδοτικών μέσων·

               δ)

               τυχόν χρεωστικά μέσα που έχουν ακυρωθεί, επαναγοραστεί ή εξοφληθεί, εν μέρει ή εξ ολοκλήρου, από τότε που εκδόθηκαν τα εν λόγω μέσα και χωριστά για την τρέχουσα περίοδο υποβολής αναφοράς.

         Άρθρο 17
   Μέσα υποβολής αναφορών
   Οι φορείς ειδικού σκοπού υποβάλλουν το ποσοτικό περιεχόμενο της έκθεσης που αναφέρεται στο άρθρο 13 στην εποπτική αρχή με ηλεκτρονικά μέσα, και το ποιοτικό περιεχόμενο της έκθεσης που αναφέρεται στο άρθρο 15 σε ηλεκτρονικά αναγνώσιμη μορφή.
   Άρθρο 18
   Νόμισμα και μονάδες
   1.   Οι φορείς ειδικού σκοπού υποβάλλουν όλα τα χρηματικά στοιχεία της έκθεσης που αναφέρεται στο άρθρο 13 στο νόμισμα υποβολής αναφοράς από τον φορέα ειδικού σκοπού. Για τον σκοπό αυτόν, τα άλλα νομίσματα μετατρέπονται στο νόμισμα υποβολής αναφοράς, με χρήση της συναλλαγματικής ισοτιμίας που ισχύει κατά τη λήξη της περιόδου υποβολής αναφοράς.
   2.   Οι φορείς ειδικού σκοπού υποβάλλουν τις αριθμητικές τιμές ως πραγματικά δεδομένα σύμφωνα με τις ακόλουθες μορφές:

               α)

               τα σημεία δεδομένων με τον τύπο των δεδομένων «Νομισματικά» υποβάλλονται με τη χρήση ελάχιστης ακρίβειας που αντιστοιχεί τουλάχιστον σε μονάδες·

               β)

               τα σημεία δεδομένων με τον τύπο δεδομένων «Ακέραιοι» υποβάλλονται χωρίς τη χρήση δεκαδικών ψηφίων και με ακρίβεια που αντιστοιχεί σε μονάδες.

         Άρθρο 19
   Έναρξη ισχύος
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Μαρτίου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 335 της 17.12.2009, σ. 1.

      (2)  Κατ' εξουσιοδότηση κανονισμός (ΕΕ) 2015/35 της Επιτροπής, της 10ης Οκτωβρίου 2014, για τη συμπλήρωση της οδηγίας 2009/138/ΕΚ του Ευρωπαϊκού Κοινοβουλίου και του Συμβουλίου σχετικά με την ανάληψη και την άσκηση δραστηριοτήτων ασφάλισης και αντασφάλισης (Φερεγγυότητα II) (ΕΕ L 12 της 17.1.2015, σ. 1).

      (3)  Κανονισμός (ΕΕ) αριθ. 1094/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, για τη σύσταση Ευρωπαϊκής Εποπτικής Αρχής (Ευρωπαϊκή Αρχή Ασφαλίσεων και Επαγγελματικών Συντάξεων), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/79/ΕΚ της Επιτροπής (ΕΕ L 331 της 15.12.2010, σ. 48).

      ΠΑΡΑΡΤΗΜΑ Ι
      Τα δικαιολογητικά έγγραφα που αναφέρονται στο άρθρο 5 του παρόντος κανονισμού περιλαμβάνουν τα εξής:

                  1.

                  σαφή και εις βάθος παρουσίαση και ανάλυση σε οργανόγραμμα, όπου επισημαίνονται όλα τα ενδιαφερόμενα μέρη που συμμετέχουν στη συναλλαγή, συμπεριλαμβανομένων των σχετικών ασφαλιστικών ή αντασφαλιστικών επιχειρήσεων, οι οποίες εποπτεύονται από άλλες εποπτικές αρχές διαφορετικές από την εποπτική αρχή που είναι αρμόδια για τη χορήγηση της άδειας του φορέα ειδικού σκοπού·

                  2.

                  πληροφορίες σχετικά με την ταυτότητα και την ιδιότητα του μεταβιβάζοντος ή του αναδόχου του φορέα ειδικού σκοπού, σε περίπτωση που το μέρος αυτό διαφέρει από την ασφαλιστική ή αντασφαλιστική επιχείρηση που μεταβιβάζει τον κίνδυνο στον φορέα ειδικού σκοπού·

                  3.

                  πληροφορίες σχετικές με την ασφαλιστική ή αντασφαλιστική επιχείρηση που μεταβιβάζει τον κίνδυνο στον φορέα ειδικού σκοπού·

                  4.

                  ταυτοποίηση και ιδιότητα των προσώπων που έχουν οριστεί, ή πρόκειται να οριστούν, ως θεματοφύλακες, κατά περίπτωση, των στοιχείων ενεργητικού των φορέων ειδικού σκοπού·

                  5.

                  πληροφορίες σχετικά με την ταυτότητα και την ιδιότητα των προσώπων που είναι, ή θα είναι, υπάλληλοι του φορέα ειδικού σκοπού, συμπεριλαμβανομένων των στοιχείων των προσώπων που διοικούν στην πράξη τον φορέα ειδικού σκοπού·

                  6.

                  πληροφορίες σχετικά με την ταυτότητα και την ιδιότητα των προσώπων που έχουν, ή θα αναμένεται να έχουν, άμεσα ή έμμεσα, ειδικές συμμετοχές στον φορέα ειδικού σκοπού, καθώς και σχετικά με τα ποσά των εν λόγω συμμετοχών·

                  7.

                  πληροφορίες σχετικά με την ταυτότητα και την ιδιότητα των προσώπων που παρέχουν ή θα παρέχουν υπηρεσίες διαχείρισης και επαγγελματικές υπηρεσίες, όπως η λογιστική του φορέα ειδικού σκοπού·

                  8.

                  το καταστατικό του φορέα ειδικού σκοπού, ή σχέδια του καταστατικού·

                  9.

                  λεπτομερείς πληροφορίες σχετικά με τα αρχικά ασφαλιστήρια συμβόλαια των ασφαλιστικών ή αντασφαλιστικών επιχειρήσεων, όπου αναφέρονται λεπτομερώς ποιοι κίνδυνοι αναλήφθηκαν αρχικά από την ασφαλιστική ή αντασφαλιστική επιχείρηση και ποιοι θα μεταβιβαστούν στον φορέα ειδικού σκοπού, συμπεριλαμβανομένης αξιολόγησης και περιγραφής του τρόπου με τον οποίο η μεταβίβαση των εκχωρηθέντων κινδύνων και η διατήρηση των όποιων υπολειπόμενων κινδύνων θα πληρούν τις απαιτήσεις του άρθρου 320 του κατ' εξουσιοδότηση κανονισμού (ΕΕ) 2015/35·

                  10.

                  λεπτομερείς πληροφορίες για το σχέδιο συμβατικής ρύθμισης σχετικά με τη μεταβίβαση των κινδύνων μεταξύ του φορέα ειδικού σκοπού και της ασφαλιστικής ή αντασφαλιστικής επιχείρησης, συμπεριλαμβανομένης περιγραφής του τρόπου με τον οποίο η σύμβαση θα πληροί τις απαιτήσεις των άρθρων 210, 211, 319 και 320 του κατ' εξουσιοδότηση κανονισμού (ΕΕ) 2015/35. Στην περιγραφή αυτή περιλαμβάνονται:

                              α)

                              οποιαδήποτε σχετικά γεγονότα ή μηχανισμοί ενεργοποίησης βάσει της σύμβασης·

                              β)

                              η μέγιστη συνολική έκθεση της σύμβασης σε κίνδυνο·

                  11.

                  αξιολόγηση, όπου περιγράφεται πώς κρίνεται ότι οι νομικές δομές και οι δομές διακυβέρνησης του φορέα ειδικού σκοπού θα συμμορφώνονται με τις απαιτήσεις των άρθρων 210, 319, 320, 324, 326 και 327 του κατ' εξουσιοδότηση κανονισμού (ΕΕ) 2015/35. Στην εξέταση θα πρέπει επίσης να διατυπώνεται γνώμη σχετικά με το κατά πόσον η νομική δομή που επελέγη για τον φορέα ειδικού σκοπού επιτρέπει νομικά εκτελεστή προστασία των στοιχείων ενεργητικού του φορέα ειδικού σκοπού, εξασφαλίζοντας κατ' αυτόν τον τρόπο ότι η φερεγγυότητα του φορέα ειδικού σκοπού δεν επηρεάζεται αρνητικά, σύμφωνα με τις απαιτήσεις του άρθρου 318 στοιχείο β) και του άρθρου 321 του κατ' εξουσιοδότηση κανονισμού (ΕΕ) 2015/35. Η αξιολόγηση θα πρέπει να περιλαμβάνει τα εξής:

                              α)

                              επεξήγηση του πώς ο φορέας ειδικού σκοπού είναι, ή πρόκειται να είναι, πλήρως χρηματοδοτούμενος, συμπεριλαμβανομένων σχετικών δοκιμών, όπως προσομοιώσεις ακραίων καταστάσεων και δοκιμές βάσει σεναρίου, προκειμένου να διαπιστωθεί αν υπάρχει συμμόρφωση με την απαίτηση πλήρους χρηματοδότησης και πώς θα διατηρηθεί η κατάσταση αυτή·

                              β)

                              πληροφορίες σχετικά με τα ίδια κεφάλαια του φορέα ειδικού σκοπού, συμπεριλαμβανομένων του μεγέθους, της αύξησης, του δυναμικού συγκέντρωσης επενδυτών, και σχετικά με το μερίδιο της διοίκησης του φορέα ειδικού σκοπού σε αυτά τα ίδια κεφάλαια·

                              γ)

                              λεπτομερείς πληροφορίες σχετικά με τους αντισυμβαλλομένους στις συμβατικές ρυθμίσεις που αφορούν μεταβίβαση των κινδύνων από μια ασφαλιστική ή αντασφαλιστική επιχείρηση στον φορέα ειδικού σκοπού, όπου περιλαμβάνονται λεπτομέρειες όλων των ρόλων του φορέα ειδικού σκοπού και της ασφαλιστικής ή αντασφαλιστικής επιχείρησης, καθώς και των ρόλων και της ταυτότητας των λοιπών συμμετεχόντων, όπου συγκαταλέγονται, μεταξύ άλλων, οι κάτοχοι γραμματίων, οι διαχειριστές λογαριασμού και οι διαχειριστές εξυπηρέτησης λογαριασμού, οι θεματοφύλακες και τα καταπιστεύματα (trust), οι διαχειριστές περιουσιακών στοιχείων, οι ασφαλιστές και οι ανάδοχοι της συναλλαγής. Περιλαμβάνεται επίσης αξιολόγηση των εφαρμοστέων απαιτήσεων λογιστικής ενοποίησης του φορέα ειδικού σκοπού σε όμιλο·

                              δ)

                              πληροφορίες σχετικά με τους ποσοτικά μετρήσιμους κινδύνους του φορέα ειδικού σκοπού, όπου περιλαμβάνονται λεπτομέρειες σχετικά με τον κίνδυνο ρευστότητας και τη στρατηγική ρευστότητας του φορέα ειδικού σκοπού·

                              ε)

                              πληροφορίες σχετικά τις συνέπειες στους κινδύνους από την προτεινόμενη στρατηγική επενδύσεων του φορέα ειδικού σκοπού·

                              στ)

                              πληροφορίες σχετικά με την τήρηση των απαιτήσεων φερεγγυότητας από τον φορέα ειδικού σκοπού, σύμφωνα με το άρθρο 327 του κατ' εξουσιοδότηση κανονισμού (ΕΕ) 2015/35·

                              ζ)

                              λεπτομέρειες σχετικά με τη μεταβίβαση του κινδύνου, μεταξύ άλλων αξιολόγηση των σημαντικών υπολειπόμενων κινδύνων, συμπεριλαμβανομένου του κινδύνου βάσης·

                              η)

                              ενδεχομένως, λεπτομέρειες σχετικά με τη χρήση μέσων αντιστάθμισης κινδύνου, όπως συμβάσεις ανταλλαγής επιτοκίου ή συμβάσεις επί νομισμάτων·

                              θ)

                              λεπτομέρειες για τυχόν αναλήψεις υποχρεώσεων εκτός ισολογισμού για τη στήριξη του φορέα ειδικού σκοπού, συμπεριλαμβανομένων των εγγυήσεων ή οποιασδήποτε άλλης μορφής μετριασμού του πιστωτικού κινδύνου που πωλείται ή παρέχεται με άλλον τρόπο στον φορέα ειδικού σκοπού·

                              ι)

                              χρηματοοικονομικές προβλέψεις καθ' όλη την αναμενόμενη διάρκεια ζωής του φορέα ειδικού σκοπού·

                              ια)

                              αναλογιστική αποτίμηση των ασφαλιστικών κινδύνων που αναλαμβάνονται·

                              ιβ)

                              σχέδιο προγράμματος, όπου συνοψίζονται οι διαδικασίες του φορέα ειδικού σκοπού όσον αφορά την υποβολή εποπτικών αναφορών, προκειμένου να υπάρχει συμμόρφωση με τις απαιτήσεις των άρθρων 325 έως 327 του κατ' εξουσιοδότηση κανονισμού (ΕΕ) 2015/35, συμπεριλαμβανομένων ειδικών θεμάτων προς αναφορά που προσδιορίζονται βάσει του άρθρου 325 παράγραφος 2 και του άρθρου 326 παράγραφοι 1 και 2 του κατ' εξουσιοδότηση κανονισμού (ΕΕ) 2015/35, καθώς και όσον αφορά με ποιον τρόπο θα γνωστοποιούνται στην εποπτική αρχή οι σημαντικές μεταβολές·

                  12.

                  έγγραφα των συναλλαγών, ή σχέδιά τους, όσον αφορά την έκδοση χρεωστικών τίτλων ή άλλων χρηματοδοτικών μέσων, και τη μεταβίβαση του κινδύνου σε παρόχους των εν λόγω χρεωστικών τίτλων ή άλλων χρηματοδοτικών μέσων, για να εξηγηθεί πώς θα διατηρηθεί η συμμόρφωση με τα άρθρα 210, 211, 320 και 321 του κατ' εξουσιοδότηση κανονισμού (ΕΕ) 2015/35. Η τεκμηρίωση αυτή θα πρέπει να περιλαμβάνει τα εξής:

                              α)

                              ενημερωτικό δελτίο ή εγκύκλιο προσφοράς ή μνημόνιο ιδιωτικής τοποθέτησης, ή σχέδιά τους·

                              β)

                              πιστοληπτική αξιολόγηση ή έκθεση οργανισμού πιστοληπτικής αξιολόγησης, πριν από την έκδοση των χρηματοδοτικών μέσων από τον φορέα ειδικού σκοπού·

                              γ)

                              λεπτομέρειες σχετικά με την πιθανή χρήση των χρηματοδοτικών εγγυητών για οποιοδήποτε από τα «τμήματα» των γραμματίων που πρόκειται να εκδοθούν·

                              δ)

                              συμφωνία καταπιστευματοδόχου, εφόσον υπάρχει τέτοια ρύθμιση, ή σχέδιά της·

                              ε)

                              όσον αφορά τους χρεωστικούς τίτλους ή άλλα χρηματοδοτικά μέσα, λεπτομέρειες για τη στρατηγική ρευστότητας του φορέα ειδικού σκοπού σχετικά με τα εκδοθέντα χρηματοοικονομικά μέσα, συμπεριλαμβανομένης της δομής και της κατηγοριοποίησης, των ειδών θέσεων, καθώς και των κανόνων απόσυρσης των κατόχων γραμματίων·

                              στ)

                              πληροφορίες σχετικά τις συνέπειες στους κινδύνους από τη στρατηγική επενδύσεων του φορέα ειδικού σκοπού·

                              ζ)

                              συμβάσεις, ή σχέδιά τους, και λεπτομέρειες σχετικά με κάθε μέσο αντιστάθμισης κινδύνου, όπως συμβάσεις ανταλλαγής επιτοκίου ή συμβάσεις επί νομισμάτων·

                              η)

                              έγγραφα των συναλλαγών, ή σχέδιά τους, που διέπουν μέρη των συμβατικών ρυθμίσεων που αφορούν μεταβίβαση των κινδύνων από μια ασφαλιστική ή αντασφαλιστική επιχείρηση στον φορέα ειδικού σκοπού, που μπορούν να νοούνται ως συνδεδεμένες πράξεις, σύμφωνα με το άρθρο 210 παράγραφος 3 και το άρθρο 320 παράγραφος 2 του κατ' εξουσιοδότηση κανονισμού (ΕΕ) 2015/35. Κατά περίπτωση, μπορεί να περιλαμβάνονται συμβάσεις με άλλους συμμετέχοντες στη συναλλαγή, καθώς και συμβάσεις εξωτερικής ανάθεσης και παροχής υπηρεσιών·

                  13.

                  σε περίπτωση που ένας φορέας ειδικού σκοπού, ο οποίος αδειοδοτήθηκε πριν από τις 31 Δεκεμβρίου 2015, αρχίζει κάποιες νέες δραστηριότητες μετά τις 31 Δεκεμβρίου 2015, ο φορέας ειδικού σκοπού αναφέρει κάθε σχετική πληροφορία για το πώς η υφιστάμενη δραστηριότητα του φορέα ειδικού σκοπού μπορεί να επηρεάσει το προφίλ συνολικής έκθεσης σε κίνδυνο σε σχέση με οποιαδήποτε νέα δραστηριότητα.

      ΠΑΡΑΡΤΗΜΑ ΙΙ

         Υποδείγματα υποβολής αναφοράς από φορείς ειδικού σκοπού

         SPV.01.01 — Περιεχόμενο της υποβολής

                     Κωδικός υποδείγματος

                     Ονομασία του υποδείγματος

                  C0010

                  SPV.01.02

                  Βασικές πληροφορίες

                  R0010

                  SPV.02.01

                  Ισολογισμός

                  R0020

                  SPV.02.02

                  Εκτός ισολογισμού

                  R0030

                  SPV.03.01

                  Αναληφθέντες κίνδυνοι

                  R0040

                  SPV.03.02

                  Χρεωστικοί τίτλοι ή άλλα χρηματοδοτικά μέσα

                  R0050

         SPV.01.02 — Βασικές πληροφορίες

                  C0010

                  Ονομασία του αναφέροντος φορέα ειδικού σκοπού

                  R0010

                  Αναγνωριστικός κωδικός

                  R0020

                  Είδος κωδικού

                  R0030

                  Χώρα καταγωγής του φορέα ειδικού σκοπού

                  R0040

                  Ημερομηνία υποβολής αναφοράς

                  R0050

                  Ημερομηνία αναφοράς

                  R0060

                  Νόμισμα υποβολής αναφοράς

                  R0070

                  Αναληφθέντες κίνδυνοι μέσω χωριστών ρυθμίσεων

                  R0080

                  Συμμόρφωση με την απαίτηση πλήρους χρηματοδότησης καθ' όλη την περίοδο υποβολής αναφοράς

                  R0090

         SPV.02.01 — Ισολογισμός

                     Αξία

                     Ενεργητικό

                  C0010

                  Καταθέσεις και απαιτήσεις από δάνεια

                  R0010

                  Τιτλοποιημένα δάνεια

                  R0020

                  Χρεωστικοί τίτλοι

                  R0030

                  Άλλα τιτλοποιημένα στοιχεία ενεργητικού

                  R0040

                  Ίδια κεφάλαια και μερίδια οργανισμών συλλογικών επενδύσεων

                  R0050

                  Χρηματοοικονομικά παράγωγα

                  R0060

                  Μη χρηματοοικονομικά στοιχεία ενεργητικού (περιλαμβάνουν και πάγια στοιχεία ενεργητικού)

                  R0070

                  Σύνολο άλλων σημαντικών κατηγοριών στοιχείων ενεργητικού

                  R0080

                  Λοιπά στοιχεία ενεργητικού

                  R0090

                     Σύνολο ενεργητικού

                  R0100

                     Παθητικό

                  Δάνεια και καταθέσεις που λήφθηκαν

                  R0110

                  Εκδοθέντες χρεωστικοί τίτλοι

                  R0120

                  Χρηματοοικονομικά παράγωγα

                  R0130

                  Σύνολο άλλων σημαντικών κατηγοριών υποχρεώσεων

                  R0140

                  Λοιπές υποχρεώσεις

                  R0150

                     Σύνολο παθητικού

                  R0160

                     Ίδια κεφάλαια

                     Σύνολο ιδίων κεφαλαίων

                  R0170

                  Περιγραφή των στοιχείων

                     Αξία

                  C0020

                  C0010

                  Άλλες σημαντικές κατηγορίες στοιχείων ενεργητικού 1

                  R0180

                  …

                  Περιγραφή των στοιχείων

                     Αξία

                  C0020

                  C0010

                  Άλλες σημαντικές κατηγορίες υποχρεώσεων 1

                  R0190

                  …

                  Περιγραφή των στοιχείων

                     Αξία

                  C0020

                  C0010

                  Στοιχείο ιδίων κεφαλαίων 1

                  R0200

                  …

         SPV.02.02 — Εκτός ισολογισμού

                     Λογιστική αξία

                     Στοιχεία εκτός ισολογισμού

                  C0010

                  Ληφθείσες εγγυήσεις απευθείας από τον φορέα ειδικού σκοπού

                  R0010

                  Κατεχόμενες εξασφαλίσεις

                  R0020

                  Σύνολο άλλων στοιχείων εκτός ισολογισμού

                  R0030

                     Υποχρεώσεις εκτός ισολογισμού

                  Ενεχυριασμένες εξασφαλίσεις

                  R0040

                  Σύνολο άλλων υποχρεώσεων εκτός ισολογισμού

                  R0050

                  Περιγραφή των στοιχείων

                     Λογιστική αξία

                  C0020

                  C0010

                  Στοιχείο εκτός ισολογισμού 1

                  R0060

                  …

                  Περιγραφή των στοιχείων

                     Λογιστική αξία

                  C0020

                  C0010

                  Υποχρέωση εκτός ισολογισμού 1

                  R0070

                  …

         SPV.03.01 — Αναληφθέντες κίνδυνοι

                     Ρύθμιση

                     Ημερομηνία έκδοσης

                     Εκδόσεις/χρήσεις που άρχισαν πριν από την εφαρμογή της οδηγίας 2009/138/ΕΚ

                     Όνομα αντασφαλι-ζομένου

                     Κωδικός αντασφα-λιζομένου

                     Είδος κωδικού

                     Συνολική μέγιστη έκθεση σε κίνδυνο ανά ρύθμιση

                     Στοιχεία ενεργητι-κού που κατέχο-νται για διαχωρί-σιμο κίνδυνο

                     Συμμόρφωση με την απαίτηση πλήρους χρηματοδότησης για τη ρύθμιση καθ' όλη την περίοδο υποβολής αναφοράς

                     Διάρκεια

                  C0010

                  C0020

                  C0030

                  C0040

                  C0050

                  C0060

                  C0070

                  C0080

                  C0090

                  C0100

                     Σύνολο

                  R0010

                  Κίνδυνος 1

                  R0020

                  …

                  …

         SPV.03.02 — Χρεωστικοί τίτλοι ή άλλα χρηματοδοτικά μέσα

                     Ρύθμιση

                     Περιγραφή των χρεωστικών τίτλων ή άλλων χρηματοδοτικών μέσων που εκδόθηκαν για τη ρύθμιση

                     Ποσό των χρεωστικών τίτλων ή άλλων χρηματοδοτικών μέσων που εκδόθηκαν για τη ρύθμιση

                  C0010

                  C0020

                  C0030

                     Σύνολο

                  R0010

                  Χρεωστικοί τίτλοι ή άλλα χρηματοδοτικά μέσα 1

                  R0020

                  …

      ΠΑΡΑΡΤΗΜΑ ΙΙΙ
      Το παρόν παράρτημα περιέχει πρόσθετες οδηγίες σχετικά με τα υποδείγματα που περιλαμβάνονται στο παράρτημα II του παρόντος κανονισμού. Στην πρώτη στήλη των πινάκων καθορίζονται τα στοιχεία που πρέπει να αναφέρονται, με τον προσδιορισμό των κελιών, όπως παρουσιάζονται στο υπόδειγμα του παραρτήματος II.
      Σε περίπτωση που ζητείται από τον φορέα ειδικού σκοπού να συμπληρώνει την αναφορά ποσοτικών στοιχείων με συγκεκριμένη αιτιολόγηση, η επεξήγηση δεν πρέπει να υποβάλλεται εντός του υποδείγματος υποβολής αναφοράς, αλλά να περιλαμβάνεται στο περιγραφικό μέρος της υποβολής πληροφοριών από τον φορέα ειδικού σκοπού στην εποπτική αρχή.

         SPV.01.01 — Περιεχόμενο της υποβολής

                  Κελί

                  Στοιχείο

                  Οδηγίες

                  R0010/C0010

                  Βασικές πληροφορίες

                  Υποβάλλεται αναφορά.

                  R0020/C0010

                  Ισολογισμός

                  Επιλέγεται αποκλειστικά μία από τις κατωτέρω επιλογές:

                              1

                              —

                              Υποβάλλεται αναφορά·

                              9

                              —

                              Δεν υποβάλλεται αναφορά (εν προκειμένω απαιτείται αιτιολόγηση).

                  R0030/C0010

                  Εκτός ισολογισμού

                  Επιλέγεται αποκλειστικά μία από τις κατωτέρω επιλογές:

                              1

                              —

                              Υποβάλλεται αναφορά·

                              2

                              —

                              Δεν υποβάλλεται αναφορά διότι δεν υπάρχουν στοιχεία εκτός ισολογισμού·

                              9

                              —

                              Δεν υποβάλλεται αναφορά για άλλους λόγους (εν προκειμένω απαιτείται αιτιολόγηση).

                  R0040/C0010

                  Αναληφθέντες κίνδυνοι

                  Επιλέγεται αποκλειστικά μία από τις κατωτέρω επιλογές:

                              1

                              —

                              Υποβάλλεται αναφορά·

                              9

                              —

                              Δεν υποβάλλεται αναφορά (εν προκειμένω απαιτείται αιτιολόγηση).

                  R0050/C0010

                  Χρεωστικοί τίτλοι ή άλλα χρηματοδοτικά μέσα

                  Επιλέγεται αποκλειστικά μία από τις κατωτέρω επιλογές:

                              1

                              —

                              Υποβάλλεται αναφορά·

                              9

                              —

                              Δεν υποβάλλεται αναφορά (εν προκειμένω απαιτείται αιτιολόγηση).

         SPV.01.02 — Βασικές πληροφορίες

                  Κελί

                  Στοιχείο

                  Οδηγίες

                  R0010/C0010

                  Ονομασία του αναφέροντος φορέα ειδικού σκοπού

                  Ονομασία του φορέα ειδικού σκοπού που υποβάλλει την αναφορά στην εποπτική αρχή.

                  R0020/C0010

                  Αναγνωριστικός κωδικός

                  Ταυτοποίηση του φορέα ειδικού σκοπού με βάση την ακόλουθη σειρά προτεραιότητας:

                              —

                              Αναγνωριστικός κωδικός νομικής οντότητας (LEI)·

                              —

                              Αναγνωριστικός κωδικός που χρησιμοποιείται στην τοπική αγορά, ο οποίος χορηγείται από την εθνική εποπτική αρχή.

                  R0030/C0010

                  Είδος κωδικού

                  Προσδιορισμός του κωδικού που χρησιμοποιείται στο στοιχείο «Αναγνωριστικός κωδικός». Επιλέγεται αποκλειστικά μία από τις κατωτέρω επιλογές:

                              1

                              —

                              LEI

                              2

                              —

                              Τοπικός κωδικός

                  R0040/C0010

                  Χώρα καταγωγής του φορέα ειδικού σκοπού

                  Κωδικός ISO 3166-1 alpha-2 της χώρας όπου έχει αδειοδοτηθεί ο φορέας ειδικού σκοπού.

                  R0050/C0010

                  Ημερομηνία υποβολής αναφοράς

                  Κωδικός ISO 8601 (εεεε-μμ-ηη) της ημερομηνίας κατά την οποία υποβάλλεται η αναφορά στην εποπτική αρχή.

                  R0060/C0010

                  Ημερομηνία αναφοράς

                  Κωδικός ISO 8601 (εεεε-μμ-ηη) της ημερομηνίας που προσδιορίζει την τελευταία ημέρα της περιόδου υποβολής αναφοράς.

                  R0070/C0010

                  Νόμισμα υποβολής αναφοράς

                  Αλφαβητικός κωδικός ISO 4217 του νομίσματος που χρησιμοποιείται για τα χρηματικά ποσά σε κάθε αναφορά.

                  R0080/C0010

                  Αναληφθέντες κίνδυνοι μέσω χωριστών ρυθμίσεων

                  Προσδιορισμός του αριθμού των χωριστών ρυθμίσεων για τον κίνδυνο, που ενδέχεται να έχει λάβει άδεια να αναλάβει ένας φορέας ειδικού σκοπού, υπό όρους και προϋποθέσεις που έχουν καθοριστεί από την εποπτική του αρχή.

                  R0090/C0010

                  Συμμόρφωση με την απαίτηση πλήρους χρηματοδότησης καθ' όλη την περίοδο

                  Να δηλωθεί αν διατηρήθηκε η απαίτηση πλήρους χρηματοδότησης μεταξύ δύο περιόδων υποβολής αναφοράς. Επιλέγεται αποκλειστικά μία από τις κατωτέρω επιλογές:

                              1

                              —

                              Συμμόρφωση με την απαίτηση πλήρους χρηματοδότησης

                              2

                              —

                              Μη συμμόρφωση με την απαίτηση πλήρους χρηματοδότησης

         SPV.02.01 — Ισολογισμός

                  Κελί

                  Στοιχείο

                  Οδηγίες

                  R0010/C0010

                  Καταθέσεις και απαιτήσεις από δάνεια

                  Αξία των καταθέσεων και των απαιτήσεων από δάνεια, σύμφωνα με το άρθρο 75 της οδηγίας 2009/138/ΕΚ. Το στοιχείο αυτό περιλαμβάνει:

                              —

                              Όλες τις καταθέσεις

                              —

                              Δάνεια χορηγηθέντα από τον φορέα ειδικού σκοπού

                              —

                              Μετρητά

                  R0020/C0010

                  Τιτλοποιημένα δάνεια

                  Αξία των τιτλοποιημένων δανείων που αποκτήθηκαν από τον φορέα ειδικού σκοπού, σύμφωνα με το άρθρο 75 της οδηγίας 2009/138/ΕΚ.

                  R0030/C0010

                  Χρεωστικοί τίτλοι

                  Αξία των κατεχόμενων χρεωστικών τίτλων, σύμφωνα με το άρθρο 75 της οδηγίας 2009/138/ΕΚ. Περιλαμβάνει χρέος μειωμένης εξασφάλισης υπό τη μορφή χρεωστικών τίτλων.

                  R0040/C0010

                  Άλλα τιτλοποιημένα στοιχεία ενεργητικού

                  Αξία άλλων τιτλοποιημένων στοιχείων ενεργητικού που δεν περιλαμβάνονται στα στοιχεία «Τιτλοποιημένα δάνεια» (C0010/R0020) ή «Χρεωστικοί τίτλοι» (C0010/R0030), σύμφωνα με το άρθρο 75 της οδηγίας 2009/138/ΕΚ.

                  R0050/C0010

                  Ίδια κεφάλαια και μερίδια οργανισμών συλλογικών επενδύσεων

                  Αξία των ιδίων κεφαλαίων και των κατεχόμενων μεριδίων οργανισμών συλλογικών επενδύσεων, σύμφωνα με το άρθρο 75 της οδηγίας 2009/138/ΕΚ.

                  R0060/C0010

                  Χρηματοοικονομικά παράγωγα

                  Αξία των χρηματοοικονομικών παραγώγων με θετική αξία, σύμφωνα με το άρθρο 75 της οδηγίας 2009/138/ΕΚ.

                  R0070/C0010

                  Μη χρηματοοικονομικά στοιχεία ενεργητικού (περιλαμβάνουν και πάγια στοιχεία ενεργητικού)

                  Αξία των ενσώματων και των άυλων στοιχείων ενεργητικού, πλην των χρηματοοικονομικών στοιχείων ενεργητικού, σύμφωνα με το άρθρο 75 της οδηγίας 2009/138/ΕΚ.

                  R0080/C0010

                  Σύνολο άλλων σημαντικών κατηγοριών στοιχείων ενεργητικού

                  Συνολικό ποσό άλλων σημαντικών κατηγοριών στοιχείων ενεργητικού

                  R0090/C0010

                  Λοιπά στοιχεία ενεργητικού

                  Αξία όλων των άλλων στοιχείων ενεργητικού, που δεν καλύπτονται από τα προηγούμενα στοιχεία, σύμφωνα με το άρθρο 75 της οδηγίας 2009/138/ΕΚ.

                  R0100/C0010

                  Σύνολο ενεργητικού

                  Συνολική αξία των στοιχείων ενεργητικού του φορέα ειδικού σκοπού.

                  R0110/C0010

                  Δάνεια και καταθέσεις που λήφθηκαν

                  Ποσά που οφείλονται σε πιστωτές από τον φορέα ειδικού σκοπού, πλην εκείνων που προκύπτουν από την έκδοση διαπραγματεύσιμων τίτλων.

                  R0120/C0010

                  Εκδοθέντες χρεωστικοί τίτλοι

                  Αξία των τίτλων που εκδόθηκαν από τον φορέα ειδικού σκοπού, πλην των μετοχικών τίτλων, σύμφωνα με το άρθρο 75 της οδηγίας 2009/138/ΕΚ.

                  R0130/C0010

                  Χρηματοοικονομικά παράγωγα

                  Αξία των χρηματοοικονομικών παραγώγων με αρνητική αξία, σύμφωνα με το άρθρο 75 της οδηγίας 2009/138/ΕΚ.

                  R0140/C0010

                  Σύνολο άλλων σημαντικών κατηγοριών υποχρεώσεων

                  Συνολικό ποσό άλλων σημαντικών κατηγοριών υποχρεώσεων

                  R0150/C0010

                  Λοιπές υποχρεώσεις

                  Αξία όλων των άλλων υποχρεώσεων, που δεν καλύπτονται από τα προηγούμενα στοιχεία, σύμφωνα με το άρθρο 75 της οδηγίας 2009/138/ΕΚ.

                  R0160/C0010

                  Σύνολο παθητικού

                  Σύνολο των υποχρεώσεων του φορέα ειδικού σκοπού.

                  R0170/C0010

                  Σύνολο ιδίων κεφαλαίων

                  Σύνολο των ιδίων κεφαλαίων του φορέα ειδικού σκοπού.

                  R0180/C0020

                  Άλλες σημαντικές κατηγορίες στοιχείων ενεργητικού 1

                  Περιγραφή της σημαντικής κατηγορίας στοιχείων ενεργητικού. Να προσδιοριστούν όσες άλλες σημαντικές κατηγορίες χρειάζεται, ώστε να δοθεί σαφής εικόνα της φύσης των σημαντικών στοιχείων ενεργητικού του φορέα ειδικού σκοπού.

                  R0180/C0010

                  Άλλες σημαντικές κατηγορίες στοιχείων ενεργητικού 1 — Αξία

                  Αξία εκάστης σημαντικής κατηγορίας στοιχείων ενεργητικού.

                  R0190/C0020

                  Άλλες σημαντικές κατηγορίες υποχρεώσεων 1

                  Περιγραφή της σημαντικής κατηγορίας υποχρεώσεων. Να προσδιοριστούν όσες άλλες σημαντικές κατηγορίες χρειάζεται, ώστε να δοθεί σαφής εικόνα της φύσης των σημαντικών υποχρεώσεων του φορέα ειδικού σκοπού.

                  R0190/C0010

                  Άλλες σημαντικές κατηγορίες υποχρεώσεων 1 — Αξία

                  Αξία εκάστης σημαντικής κατηγορίας υποχρεώσεων.

                  R0200/C0020

                  Ίδια κεφάλαια (σημαντικά στοιχεία)

                  Περιγραφή των σημαντικών στοιχείων των ιδίων κεφαλαίων. Αποφασίζεται από έκαστο φορέα ειδικού σκοπού, λαμβάνοντας υπόψη τη φύση των σημαντικών στοιχείων τα οποία κατέχει ο φορέας ειδικού σκοπού που υποβάλλει αναφορά, και πρέπει να παραμένει σταθερή κατά τη διάρκεια όλων των περιόδων υποβολής αναφοράς.

                  R0200/C0010

                  Στοιχείο ιδίων κεφαλαίων 1

                  Αξία εκάστου στοιχείου των ιδίων κεφαλαίων, που αναφέρεται σύμφωνα με το άρθρο 75 της οδηγίας 2009/138/ΕΚ.

         SPV.02.02 — Εκτός ισολογισμού

                  Κελί

                  Στοιχείο

                  Οδηγίες

                  R0010/C0010

                  Ληφθείσες εγγυήσεις απευθείας από τον φορέα ειδικού σκοπού

                  Λογιστική αξία των εγγυήσεων που λήφθηκαν απευθείας από τον φορέα ειδικού σκοπού.

                  R0020/C0010

                  Κατεχόμενες εξασφαλίσεις

                  Λογιστική αξία των κατεχόμενων εξασφαλίσεων.

                  R0030/C0010

                  Σύνολο άλλων στοιχείων εκτός ισολογισμού

                  Λογιστική αξία εκάστου από τα άλλα στοιχεία εκτός ισολογισμού που αναφέρονται.

                  R0040/C0010

                  Ενεχυριασμένες εξασφαλίσεις

                  Λογιστική αξία των ενεχυριασμένων εξασφαλίσεων.

                  R0050/C0010

                  Σύνολο άλλων υποχρεώσεων εκτός ισολογισμού

                  Λογιστική αξία εκάστης από τις άλλες υποχρεώσεις εκτός ισολογισμού που αναφέρονται.

                  R0060/C0020

                  Στοιχείο εκτός ισολογισμού 1

                  Περιγραφή εκάστου άλλου στοιχείου εκτός ισολογισμού. Ο φορέας ειδικού σκοπού αναφέρει όσο περισσότερα διαφορετικά στοιχεία χρειάζεται.

                  R0060/C0010

                  Στοιχείο εκτός ισολογισμού 1 — Λογιστική αξία

                  Λογιστική αξία εκάστου από τα άλλα στοιχεία εκτός ισολογισμού που αναφέρονται.

                  R0070/C0020

                  Υποχρέωση εκτός ισολογισμού 1

                  Περιγραφή εκάστης άλλης υποχρέωσης εκτός ισολογισμού. Ο φορέας ειδικού σκοπού αναφέρει όσο περισσότερα διαφορετικά στοιχεία χρειάζεται.

                  R0070/C0010

                  Υποχρέωση εκτός ισολογισμού 1 — Λογιστική αξία

                  Λογιστική αξία εκάστης από τις άλλες υποχρεώσεις εκτός ισολογισμού που αναφέρονται.

         SPV.03.01 — Αναληφθέντες κίνδυνοι

                  Κελί

                  Στοιχείο

                  Οδηγίες

                  R0010/C0070

                  Σύνολο — Συνολική μέγιστη έκθεση σε κίνδυνο ανά ρύθμιση

                  Σύνολο της συνολικής μέγιστης έκθεσης του φορέα ειδικού σκοπού σε κίνδυνο
                  C0070/R0010 = Άθροισμα (C0070/R0020)

                  R0010/C0080

                  Σύνολο — Στοιχεία ενεργητικού που κατέχονται για διαχωρίσιμο κίνδυνο

                  Αξία του συνόλου των κατεχόμενων στοιχείων ενεργητικού.
                  SPV.03.01 C0080/R0010 = Άθροισμα (C0080/R0020) = SPV.02.01.C0010/R0100

                  R0020/C0010

                  Ρύθμιση

                  Όταν πρόκειται για φορείς ειδικού σκοπού βάσει πολλαπλών ρυθμίσεων, παρέχονται πληροφορίες για εκάστη χωριστή ρύθμιση (έκαστο αναλαμβανόμενο διαχωρίσιμο κίνδυνο). Στο στοιχείο αυτό προσδιορίζεται ο κωδικός της ρύθμισης για τον κίνδυνο.
                  Εάν η εποπτική αρχή αποδίδει έναν κωδικό, χρησιμοποιείται ο εν λόγω κωδικός. Εάν όχι, ο φορέας ειδικού σκοπού αποδίδει έναν κωδικό, ο οποίος παραμένει σταθερός κατά τη διάρκεια όλων των ετών υποβολής αναφοράς και δεν χρησιμοποιείται εκ νέου.
                  Ο αριθμός των γραμμών που αναφέρονται είναι ο ίδιος με τον αριθμό που προσδιορίζεται στο στοιχείο SPV.01.02.C0010/R0080.

                  R0020/C0020

                  Ημερομηνία έκδοσης

                  Κωδικός ISO 8601 (εεεε-μμ-ηη) της ημερομηνίας έκδοσης εκάστης ρύθμισης για διαχωρίσιμο κίνδυνο.

                  R0020/C0030

                  Εκδόσεις/χρήσεις που άρχισαν πριν από την εφαρμογή της οδηγίας 2009/138/ΕΚ

                  Προσδιορισμός αν η ρύθμιση συμφωνήθηκε πριν από τις 31 Δεκεμβρίου 2015. Επιλέγεται αποκλειστικά μία από τις κατωτέρω επιλογές:

                              1

                              —

                              Πριν από τις 31 Δεκεμβρίου 2015

                              2

                              —

                              Μετά την 31η Δεκεμβρίου 2015

                  R0020/C0040

                  Όνομα του αντασφαλιζομένου

                  Όνομα της ασφαλιστικής ή αντασφαλιστικής επιχείρησης που μεταβιβάζει τους κινδύνους στον φορέα ειδικού σκοπού.

                  R0020/C0050

                  Κωδικός αντασφαλιζομένου

                  Αναγνωριστικός κωδικός του αντασφαλιζομένου, εάν υπάρχει, με βάση την ακόλουθη σειρά προτεραιότητας:

                              —

                              Αναγνωριστικός κωδικός νομικής οντότητας (LEI)·

                              —

                              Ειδικός κωδικός.

                        Ειδικός κωδικός:

                              —

                              Για (αντ)ασφαλιστικές επιχειρήσεις στον ΕΟΧ: αναγνωριστικός κωδικός που χρησιμοποιείται στην τοπική αγορά, ο οποίος χορηγείται από την εποπτική αρχή της επιχείρησης·

                              —

                              Για επιχειρήσεις εκτός ΕΟΧ και μη ρυθμιζόμενες επιχειρήσεις, αναγνωριστικός κωδικός που παρέχεται από τον φορέα ειδικού σκοπού. Όταν χορηγείται αναγνωριστικός κωδικός σε κάθε επιχείρηση εκτός ΕΟΧ ή μη ρυθμιζόμενη επιχείρηση, ο κωδικός ακολουθεί σταθερά τον εξής μορφότυπο:

                        αναγνωριστικός κωδικός της επιχείρησης + κωδικός ISO 3166-1 alpha-2 της χώρας της επιχείρησης + 5-ψήφιος

                  R0020/C0060

                  Είδος κωδικού

                  Προσδιορισμός του κωδικού που χρησιμοποιείται στο στοιχείο «Κωδικός αντασφαλιζομένου» (C0050). Επιλέγεται αποκλειστικά μία από τις κατωτέρω επιλογές:

                              1

                              —

                              LEI

                              2

                              —

                              Ειδικός κωδικός

                  R0020/C0070

                  Συνολική μέγιστη έκθεση σε κίνδυνο ανά ρύθμιση

                  Αξία ανά ρύθμιση της συνολικής μέγιστης έκθεσης σε κίνδυνο.

                  R0020/C0080

                  Στοιχεία ενεργητικού που κατέχονται για διαχωρίσιμο κίνδυνο

                  Αξία του συνόλου των κατεχόμενων στοιχείων ενεργητικού ανά ρύθμιση.

                  R0020/C0090

                  Συμμόρφωση με την απαίτηση πλήρους χρηματοδότησης για τη ρύθμιση καθ' όλη την περίοδο υποβολής αναφοράς

                  Να δηλωθεί αν διατηρήθηκε η απαίτηση πλήρους χρηματοδότησης μεταξύ δύο περιόδων υποβολής αναφοράς. Επιλέγεται αποκλειστικά μία από τις κατωτέρω επιλογές:

                              1

                              —

                              Συμμόρφωση με την απαίτηση πλήρους χρηματοδότησης

                              2

                              —

                              Μη συμμόρφωση με την απαίτηση πλήρους χρηματοδότησης

                  R0020/C0100

                  Διάρκεια

                  Αξία της υπολειπόμενης διάρκειας της ρύθμισης σε μήνες.

         SPV.03.02 — Χρεωστικοί τίτλοι ή άλλα χρηματοδοτικά μέσα

                  Κελί

                  Στοιχείο

                  Οδηγίες

                  R0010/C0030

                  Σύνολο — Ποσό των χρεωστικών τίτλων ή άλλων χρηματοδοτικών μέσων που εκδόθηκαν για τη ρύθμιση

                  Αξία του συνόλου των εκδοθέντων χρεωστικών τίτλων
                  SPV.03.02.C0030/R0010 = Άθροισμα (C0030/R0020) = SPV.02.01.C0010/R0120

                  R0020/C0010

                  Ρύθμιση

                  Όταν πρόκειται για φορείς ειδικού σκοπού βάσει πολλαπλών ρυθμίσεων, παρέχονται πληροφορίες για εκάστη χωριστή ρύθμιση (έκαστο αναλαμβανόμενο διαχωρίσιμο κίνδυνο). Στο στοιχείο αυτό προσδιορίζεται ο κωδικός της ρύθμισης για τον κίνδυνο.
                  Εάν η εποπτική αρχή αποδίδει έναν κωδικό, χρησιμοποιείται ο εν λόγω κωδικός. Εάν όχι, ο φορέας ειδικού σκοπού αποδίδει έναν κωδικό, ο οποίος παραμένει σταθερός κατά τη διάρκεια όλων των ετών υποβολής αναφοράς και δεν χρησιμοποιείται εκ νέου.
                  Ο αριθμός των γραμμών που αναφέρονται είναι ο ίδιος με τον αριθμό που προσδιορίζεται στο στοιχείο SPV.01.02.C0010/R0080.

                  R0020/C0020

                  Χρεωστικοί τίτλοι ή άλλα χρηματοδοτικά μέσα 1

                  Περιγραφή των χρεωστικών τίτλων ή άλλων χρηματοδοτικών μέσων που εκδόθηκαν για τη ρύθμιση, όπου περιλαμβάνονται τα στοιχεία αναφοράς της συναλλαγής.
                  Χρησιμοποιούνται όσες γραμμές χρειάζονται ανά ρύθμιση, για να αναφερθεί έκαστος χρεωστικός τίτλος που εκδόθηκε.

                  R0020/C0030

                  Ποσό των χρεωστικών τίτλων ή άλλων χρηματοδοτικών μέσων που εκδόθηκαν για τη ρύθμιση

                  Αξία εκάστης έκδοσης χρεωστικών τίτλων ή κάθε άλλου χρηματοδοτικού μέσου.


title: Εκτελεστικός κανονισμός (ΕΕ) 2017/1467 της Επιτροπής, της 11ης Αυγούστου 2017, για την τροποποίηση του κανονισμού (ΕΕ) αριθ. 1255/2010 όσον αφορά τη δασμολογική ποσόστωση εισαγωγής για τα προϊόντα βοείου κρέατος «baby beef» καταγωγής Κοσσυφοπεδίου (Η ονομασία αυτή χρησιμοποιείται με την επιφύλαξη των θέσεων ως προς το καθεστώς και είναι σύμφωνη με την απόφαση 1244/1999 του Συμβουλίου Ασφαλείας των Ηνωμένων Εθνών και τη γνωμοδότηση του Διεθνούς Δικαστηρίου σχετικά με τη διακήρυξη της ανεξαρτησίας του Κοσσυφοπεδίου. )

text:
                  12.8.2017

                  EL

                  Επίσημη Εφημερίδα της Ευρωπαϊκής Ένωσης

                  L 209/13

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1467 ΤΗΣ ΕΠΙΤΡΟΠΉΣ
      της 11ης Αυγούστου 2017
      για την τροποποίηση του κανονισμού (ΕΕ) αριθ. 1255/2010 όσον αφορά τη δασμολογική ποσόστωση εισαγωγής για τα προϊόντα βοείου κρέατος «baby beef» καταγωγής Κοσσυφοπεδίου (*1)

      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 (1) του Συμβουλίου, και ιδίως το άρθρο 187 πρώτο εδάφιο στοιχείο β),
      Εκτιμώντας τα ακόλουθα:

                  (1)

                  Ο κανονισμός (ΕΕ) αριθ. 1255/2010 (2) της Επιτροπής θεσπίζει λεπτομερείς κανόνες για τη διαχείριση των δασμολογικών ποσοστώσεων εισαγωγής για τα προϊόντα κρέατος «baby beef».

                  (2)

                  Ο κανονισμός (ΕΚ) αριθ. 1215/2009 (3) του Συμβουλίου προβλέπει ετήσια δασμολογική ποσόστωση για την εισαγωγή 475 τόνων προϊόντων «baby beef» καταγωγής τελωνειακού εδάφους Κοσσυφοπεδίου (*1).

                  (3)

                  Η Επιτροπή εξέδωσε τον εκτελεστικό κανονισμό (ΕΕ) αριθ. 374/2012 (4), με τον οποίο τροποποιήθηκε ο κανονισμός (ΕΕ) αριθ. 1255/2010 προκειμένου να ανοιχθούν ετήσιες δασμολογικές ποσοστώσεις εισαγωγής για τα προϊόντα κρέατος «baby beef» καταγωγής Κοσσυφοπεδίου (*1) και να προβλεφθεί ο τρόπος διαχείρισής τους.

                  (4)

                  Η Συμφωνία Σταθεροποίησης και Σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και του Κοσσυφοπεδίου (*1), αφετέρου («η συμφωνία»), συνήφθη από το Συμβούλιο εξ ονόματος της Ένωσης με την απόφαση (ΕΕ) 2016/342 (5) και αποτελεί τη νέα πράξη που διέπει τις εμπορικές σχέσεις με το Κοσσυφοπέδιο (*1). Το άρθρο 28 παράγραφος 3 της Συμφωνίας προβλέπει δασμολογική ποσόστωση 475 τόνων για τα προϊόντα βοείου κρέατος «baby-beef» καταγωγής τελωνειακού εδάφους Κοσσυφοπεδίου (*1). Ως εκ τούτου, η δασμολογική ποσόστωση για τα προϊόντα βοείου κρέατος «baby-beef», η οποία προβλέπεται στο άρθρο 3 παράγραφος 2 πρώτο εδάφιο του κανονισμού (ΕΚ) αριθ. 1215/2009 είχε καθοριστεί σε μηδέν τόνους με τον κατ' εξουσιοδότηση κανονισμό (ΕΕ) 2017/1464 της Επιτροπής (6).

                  (5)

                  Ως εκ τούτου, ο κανονισμός (ΕΕ) αριθ. 1255/2010 θα πρέπει να τροποποιηθεί αναλόγως.

                  (6)

                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Στο παράρτημα VIΙα του κανονισμού (ΕΕ) αριθ. 1255/2010, η θέση 8 αντικαθίσταται από το ακόλουθο κείμενο:

                     «8.

                     Ο υπογράφων / Η υπογράφουσα …, ενεργώντας εξ ονόματος του εξουσιοδοτημένου οργανισμού έκδοσης (θέση 9), πιστοποιώ ότι τα ανωτέρω περιγραφόμενα εμπορεύματα έχουν υποβληθεί σε υγειονομική επιθεώρηση στο …, σύμφωνα με το συνημμένο κτηνιατρικό πιστοποιητικό με ημερομηνία …, κατάγονται και προέρχονται από το Κοσσυφοπέδιο (*2) και αντιστοιχούν επακριβώς στον ορισμό ο οποίος εμφαίνεται στο παράρτημα II της συμφωνίας Σταθεροποίησης και Σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενεργείας, αφενός, και του Κοσσυφοπεδίου (*2), αφετέρου (ΕΕ L 71 της 16.3.2016, σ. 3).».

      Άρθρο 2
      Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 11 Αυγούστου 2017.

               Για την Επιτροπή

               Ο Πρόεδρος

            Jean-Claude JUNCKER

         (*1)  Η ονομασία αυτή χρησιμοποιείται με επιφύλαξη των θέσεων ως προς το καθεστώς και είναι σύμφωνη με την απόφαση 1244/1999 του Συμβουλίου Ασφαλείας των Ηνωμένων Εθνών και τη γνωμοδότηση του Διεθνούς Δικαστηρίου σχετικά με τη διακήρυξη της ανεξαρτησίας του Κοσσυφοπεδίου.

         (1)  ΕΕ L 347 της 20.12.2013, σ. 671.

         (2)  Κανονισμός (ΕΕ) αριθ. 1255/2010 της Επιτροπής, της 22ας Δεκεμβρίου 2010, για καθορισμό των λεπτομερειών εφαρμογής των δασμολογικών ποσοστώσεων εισαγωγής για τα προϊόντα κρέατος «baby beef» καταγωγής Βοσνίας και Ερζεγοβίνης, Κροατίας, πρώην Γιουγκοσλαβικής Δημοκρατίας της Μακεδονίας, Μαυροβουνίου και Σερβίας * (ΕΕ L 342 της 28.12.2010, σ. 1).

         (3)  Κανονισμός (ΕΚ) αριθ. 1215/2009 του Συμβουλίου, της 30ής Νοεμβρίου 2009, για την εισαγωγή εκτάκτων εμπορικών μέτρων για χώρες και εδάφη που συμμετέχουν ή συνδέονται με τη διαδικασία σταθεροποίησης και σύνδεσης της Ευρωπαϊκής Ένωσης (ΕΕ L 328 της 15.12.2009, σ. 1).

         (4)  Εκτελεστικός κανονισμός (ΕΕ) αριθ. 374/2012 της Επιτροπής, της 26ης Απριλίου 2012, σχετικά με την τροποποίηση του κανονισμού (ΕΕ) αριθ. 1255/2010 για καθορισμό των λεπτομερειών εφαρμογής των δασμολογικών ποσοστώσεων εισαγωγής για τα προϊόντα κρέατος «baby beef» καταγωγής Βοσνίας και Ερζεγοβίνης, Κροατίας, πρώην Γιουγκοσλαβικής Δημοκρατίας της Μακεδονίας, Μαυροβουνίου και Σερβίας (ΕΕ L 118 της 3.5.2012, σ. 1).

         (5)  Απόφαση (ΕΕ) 2016/342 του Συμβουλίου, της 12ης Φεβρουαρίου 2016, για τη σύναψη, εξ ονόματος της Ένωσης, της συμφωνίας Σταθεροποίησης και Σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και του Κοσσυφοπεδίου *, αφετέρου (ΕΕ L 71 της 16.3.2016, σ. 1).

         (6)  Κατ' εξουσιοδότηση κανονισμός (ΕΕ) 2017/1464 της Επιτροπής, της 2ας Ιουνίου 2017, για την τροποποίηση του κανονισμού (ΕΚ) αριθ. 1215/2009 του Συμβουλίου όσον αφορά τις εμπορικές παραχωρήσεις στο Κοσσυφοπέδιο * λόγω της έναρξης ισχύος της συμφωνίας σταθεροποίησης και σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενεργείας, αφενός, και του Κοσσυφοπεδίου, αφετέρου (βλέπε σελίδα 1 της παρούσας Επίσημης Εφημερίδας).

         (*2)  Η ονομασία αυτή χρησιμοποιείται με επιφύλαξη των θέσεων ως προς το καθεστώς και είναι σύμφωνη με την απόφαση 1244/1999 του Συμβουλίου Ασφαλείας των Ηνωμένων Εθνών και τη γνωμοδότηση του Διεθνούς Δικαστηρίου σχετικά με τη διακήρυξη της ανεξαρτησίας του Κοσσυφοπεδίου.


title: Εκτελεστικός κανονισμός (ΕΕ) αριθ. 514/2013 της Επιτροπής, της 4ης Ιουνίου 2013 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               5.6.2013

               EL

               Επίσημη Εφημερίδα της Ευρωπαϊκής Ένωσης

               L 152/48

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 514/2013 ΤΗΣ ΕΠΙΤΡΟΠΉΣ
   της 4ης Ιουνίου 2013
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Ιουνίου 2013.

            Για την Επιτροπή, εξ ονόματος του Προέδρου,
         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  AL

                  41,5

                  MA

                  51,3

                  MK

                  65,0

                  TN

                  25,9

                  TR

                  63,9

                  ZZ

                  49,5

                  0707 00 05

                  AL

                  41,5

                  MK

                  46,1

                  TR

                  142,5

                  ZZ

                  76,7

                  0709 93 10

                  TR

                  141,4

                  ZZ

                  141,4

                  0805 50 10

                  AR

                  115,5

                  TR

                  81,9

                  ZA

                  112,5

                  ZZ

                  103,3

                  0808 10 80

                  AR

                  181,7

                  BR

                  96,0

                  CL

                  115,9

                  CN

                  77,1

                  NZ

                  135,5

                  US

                  155,7

                  ZA

                  130,9

                  ZZ

                  127,5

                  0809 10 00

                  TR

                  195,8

                  ZZ

                  195,8

                  0809 29 00

                  TR

                  469,8

                  US

                  557,8

                  ZZ

                  513,8

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2017/882 της Επιτροπής, της 23ης Μαΐου 2017, σχετικά με τις παρεκκλίσεις από τους κανόνες καταγωγής που θεσπίζονται στο πρωτόκολλο 1 της συμφωνίας οικονομικής εταιρικής σχέσης μεταξύ της Ευρωπαϊκής Ένωσης και των κρατών μελών της, αφενός, και των κρατών ΣΟΕΣ της ΚΑΜΑ, αφετέρου, οι οποίες εφαρμόζονται στο πλαίσιο ποσόστωσης για ορισμένα προϊόντα από τη Ναμίμπια

text:
               24.5.2017

               EL

               Επίσημη Εφημερίδα της Ευρωπαϊκής Ένωσης

               L 135/15

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/882 ΤΗΣ ΕΠΙΤΡΟΠΉΣ
   της 23ης Μαΐου 2017
   σχετικά με τις παρεκκλίσεις από τους κανόνες καταγωγής που θεσπίζονται στο πρωτόκολλο 1 της συμφωνίας οικονομικής εταιρικής σχέσης μεταξύ της Ευρωπαϊκής Ένωσης και των κρατών μελών της, αφενός, και των κρατών ΣΟΕΣ της ΚΑΜΑ, αφετέρου, οι οποίες εφαρμόζονται στο πλαίσιο ποσόστωσης για ορισμένα προϊόντα από τη Ναμίμπια
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 58 παράγραφος 1,
   Εκτιμώντας τα ακόλουθα:

               (1)

               Με την απόφαση (ΕΕ) 2016/1623 (2), το Συμβούλιο ενέκρινε την υπογραφή, εξ ονόματος της Ένωσης, της συμφωνίας οικονομικής εταιρικής σχέσης μεταξύ της Ευρωπαϊκής Ένωσης και των κρατών μελών της, αφενός, και των κρατών ΣΟΕΣ της ΚΑΜΑ, αφετέρου, (3) (εφεξής: «η συμφωνία»). Στα κράτη ΣΟΕΣ της ΚΑΜΑ συμπεριλαμβάνονται η Μποτσουάνα, το Λεσότο, η Μοζαμβίκη, η Ναμίμπια, η Σουαζιλάνδη και η Νότια Αφρική. Σύμφωνα με την απόφαση (ΕΕ) 2016/1623, η συμφωνία εφαρμόζεται προσωρινά έως ότου ολοκληρωθούν οι διαδικασίες για τη σύναψή της. Η συμφωνία εφαρμόζεται προσωρινά από τις 10 Οκτωβρίου 2016.

               (2)

               Το πρωτόκολλο 1 της συμφωνίας αφορά τον ορισμό της έννοιας «καταγόμενα προϊόντα» και τις μεθόδους διοικητικής συνεργασίας. Όσον αφορά ένα συγκεκριμένο προϊόν, ήτοι τον παρασκευασμένο ή διατηρημένο λευκό ή μακρύπτερο τόνο (Thunnus alalunga) της κλάσης 1604 του ΕΣ, που παρασκευάζεται από μη καταγόμενο λευκό ή μακρύπτερο τόνο των κλάσεων 0302 ή 0303 του ΕΣ, το άρθρο 43 του εν λόγω πρωτοκόλλου προβλέπει αυτόματη παρέκκλιση από τους κανόνες καταγωγής που ορίζονται στο εν λόγω πρωτόκολλο στο πλαίσιο ετήσιας ποσόστωσης που χορηγήθηκε στη Ναμίμπια. Ως εκ τούτου, είναι αναγκαίο να καθοριστούν οι όροι για την εφαρμογή των εν λόγω παρεκκλίσεων για τις εισαγωγές από τη Ναμίμπια.

               (3)

               Η Επιτροπή θα πρέπει να διαχειρίζεται την ποσόστωση που καθορίζεται στο άρθρο 43 παράγραφος 10 του πρωτοκόλλου 1 της συμφωνίας βάσει της χρονολογικής σειράς των ημερομηνιών αποδοχής των τελωνειακών διασαφήσεων για θέση σε ελεύθερη κυκλοφορία σύμφωνα με τον εκτελεστικό κανονισμό (ΕΕ) 2015/2447 της Επιτροπής (4).

               (4)

               Το δικαίωμα υπαγωγής στις δασμολογικές παραχωρήσεις θα πρέπει να υπόκειται στην προσκόμιση των σχετικών πιστοποιητικών καταγωγής στις τελωνειακές αρχές.

               (5)

               Για να διασφαλιστεί η ομαλή εφαρμογή του συστήματος ποσοστώσεων που θεσπίζεται με το πρωτόκολλο, ο παρών κανονισμός θα πρέπει να αρχίσει να εφαρμόζεται από την ίδια ημερομηνία με εκείνη της προσωρινής εφαρμογής της συμφωνίας.

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι παρεκκλίσεις από τους κανόνες καταγωγής υπέρ της Ναμίμπια, που προβλέπονται στο άρθρο 43 παράγραφος 10 του πρωτοκόλλου 1 της συμφωνίας οικονομικής εταιρικής σχέσης μεταξύ της Ευρωπαϊκής Ένωσης και των κρατών μελών της, αφενός, και των κρατών ΣΟΕΣ της ΚΑΜΑ, αφετέρου («η συμφωνία»), εφαρμόζονται στο πλαίσιο της ποσόστωσης που καθορίζεται στο παράρτημα του παρόντος κανονισμού.
   Άρθρο 2
   Για να τύχουν των παρεκκλίσεων που προβλέπονται στο άρθρο 1, τα προϊόντα που απαριθμούνται στο παράρτημα συνοδεύονται από πιστοποιητικό καταγωγής, όπως ορίζεται στο παράρτημα III του πρωτοκόλλου 1 της συμφωνίας.
   Στη θέση 7 του πιστοποιητικού κυκλοφορίας εμπορευμάτων EUR 1 που εκδίδεται από τις αρμόδιες αρχές της Ναμίμπια κατ' εφαρμογή του παρόντος κανονισμού αναγράφεται η ακόλουθη ένδειξη: «Παρέκκλιση — κανονισμός (ΕΕ) 2017/882».
   Άρθρο 3
   Η Επιτροπή διαχειρίζεται την ποσόστωση που καθορίζεται στο παράρτημα, σύμφωνα με τα άρθρα 49 έως 54 του εκτελεστικού κανονισμού (ΕΕ) 2015/2447.
   Άρθρο 4
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 10 Οκτωβρίου 2016.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 23 Μαΐου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 269 της 10.10.2013, σ. 1.

      (2)  Απόφαση (ΕΕ) 2016/1623 του Συμβουλίου, της 1ης Ιουνίου 2016, σχετικά με την, εξ ονόματος της Ευρωπαϊκής Ένωσης, υπογραφή και την προσωρινή εφαρμογή της συμφωνίας οικονομικής εταιρικής σχέσης μεταξύ της Ευρωπαϊκής Ένωσης και των κρατών μελών της, αφενός, και των κρατών ΣΟΕΣ της ΚΑΜΑ, αφετέρου (ΕΕ L 250 της 16.9.2016, σ. 1).

      (3)  ΕΕ L 250 της 16.9.2016, σ. 3.

      (4)  Εκτελεστικός κανονισμός (ΕΕ) 2015/2447 της Επιτροπής, της 24ης Νοεμβρίου 2015, για τη θέσπιση λεπτομερών κανόνων εφαρμογής ορισμένων διατάξεων του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου για τη θέσπιση του ενωσιακού τελωνειακού κώδικα (ΕΕ L 343 της 29.12.2015, σ. 558).

      ΠΑΡΑΡΤΗΜΑ
      Κατά παρέκκλιση των κανόνων για την ερμηνεία της συνδυασμένης ονοματολογίας, το κείμενο περιγραφής των προϊόντων που περιλαμβάνεται στην πέμπτη στήλη του παρόντος πίνακα θεωρείται ότι έχει μόνον ενδεικτική αξία. Το προτιμησιακό καθεστώς καθορίζεται, στο πλαίσιο του παρόντος παραρτήματος, από τους κωδικούς ΣΟ που ισχύουν κατά τη χρονική στιγμή της θέσπισης του παρόντος κανονισμού.

                  Αύξων αριθμός

                  Κωδικός ΣΟ

                  Υποδιαίρεση TARIC

                  Περιγραφή των προϊόντων

                  Περίοδος ποσόστωσης

                  Όγκος ποσόστωσης (σε τόνους καθαρού βάρους, εκτός αν ορίζεται άλλως)

                  09.1600

                  ex 1604 14 41
                  ex 1604 14 46
                  ex 1604 14 48
                  ex 1604 20 70

                  30
                  92 , 97
                  30
                  92 , 97

                  Παρασκευασμένος ή διατηρημένος λευκός ή μακρύπτερος τόνος (Thunnus alalunga) της κλάσης 1604  του ΕΣ, που παρασκευάζεται από μη καταγόμενο λευκό ή μακρύπτερο τόνο των κλάσεων 0302  ή 0303  του ΕΣ

                  Από 10.10 έως 31.12.2016

                  178

                  Από 1.1 έως 31.12.2017, και για κάθε επόμενη περίοδο από 1.1 έως 31.12

                  800


title: Εκτελεστικός κανονισμός (ΕΕ) αριθ. 785/2013 της Επιτροπής, της 14ης Αυγούστου 2013 , για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Miel de La Alcarria (ΠΟΠ)]

text:
               17.8.2013

               EL

               Επίσημη Εφημερίδα της Ευρωπαϊκής Ένωσης

               L 220/12

      ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 785/2013 ΤΗΣ ΕΠΙΤΡΟΠΉΣ

   της 14ης Αυγούστου 2013
   για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Miel de La Alcarria (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 1151/2012 κατάργησε και αντικατέστησε τον κανονισμό (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (2).

               (2)

               Σύμφωνα με το άρθρο 9 παράγραφος 1 πρώτο εδάφιο του κανονισμού (ΕΚ) αριθ. 510/2006, η Επιτροπή εξέτασε την αίτηση της Ισπανίας για την έγκριση τροποποίησης των προδιαγραφών της προστατευόμενης ονομασίας προέλευσης «Miel de La Alcarria», η οποία καταχωρίσθηκε δυνάμει του κανονισμού (ΕΚ) αριθ. 1107/96 της Επιτροπής (3).

               (3)

               Δεδομένου ότι η εν λόγω τροποποίηση δεν είναι ήσσονος σημασίας, η Επιτροπή δημοσίευσε την αίτηση τροποποίησης, κατ’ εφαρμογή του άρθρου 6 παράγραφος 2 του κανονισμού (ΕΚ) αριθ. 510/2006, στην Επίσημη Εφημερίδα της Ευρωπαϊκής Ένωσης
                   (4). Δεδομένου ότι δεν έχει κοινοποιηθεί στην Επιτροπή καμία δήλωση ένστασης, βάσει του άρθρου 7 του εν λόγω κανονισμού, η τροποποίηση των προδιαγραφών πρέπει να εγκριθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται η τροποποίηση των προδιαγραφών η οποία έχει δημοσιευθεί στην Επίσημη Εφημερίδα της Ευρωπαϊκής Ένωσης και αφορά την ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Αυγούστου 2013.

            Για την Επιτροπή, εξ ονόματος του Προέδρου,
         Johannes HAHN

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ L 93 της 31.3.2006, σ. 12.

      (3)  ΕΕ L 148 της 21.6.1996, σ. 1.

      (4)  ΕΕ C 302 της 6.10.2012, σ. 24.

      ΠΑΡΑΡΤΗΜΑ
      Γεωργικά προϊόντα προοριζόμενα για ανθρώπινη κατανάλωση που απαριθμούνται στο παράρτημα Ι της Συνθήκης:

         Κλάση 1.4.   Λοιπά προϊόντα ζωικής προέλευσης (αυγά, μέλι, διάφορα γαλακτοκομικά προϊόντα πλην βουτύρου, κ.λπ.)

      ΙΣΠΑΝΙΑ
      Miel de La Alcarria (ΠΟΠ)


title: Εκτελεστικός κανονισμός (ΕΕ) 2017/954 της Επιτροπής, της 6ης Ιουνίου 2017, για την παράταση των μεταβατικών περιόδων σε σχέση με τις απαιτήσεις ιδίων κεφαλαίων για ανοίγματα έναντι κεντρικών αντισυμβαλλομένων, που προβλέπονται στους κανονισμούς του Ευρωπαϊκού Κοινοβουλίου και του Συμβουλίου (ΕΕ) αριθ. 575/2013 και (ΕΕ) αριθ. 648/2012 (Κείμενο που παρουσιάζει ενδιαφέρον για τον ΕΟΧ )

text:
               7.6.2017

               EL

               Επίσημη Εφημερίδα της Ευρωπαϊκής Ένωσης

               L 144/14

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/954 ΤΗΣ ΕΠΙΤΡΟΠΉΣ
   της 6ης Ιουνίου 2017
   για την παράταση των μεταβατικών περιόδων σε σχέση με τις απαιτήσεις ιδίων κεφαλαίων για ανοίγματα έναντι κεντρικών αντισυμβαλλομένων, που προβλέπονται στους κανονισμούς του Ευρωπαϊκού Κοινοβουλίου και του Συμβουλίου (ΕΕ) αριθ. 575/2013 και (ΕΕ) αριθ. 648/2012
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με τις απαιτήσεις προληπτικής εποπτείας για πιστωτικά ιδρύματα και επιχειρήσεις επενδύσεων και την τροποποίηση του κανονισμού (ΕΕ) αριθ. 648/2012 (1), και ιδίως το άρθρο 497 παράγραφος 3,
   Εκτιμώντας τα ακόλουθα:

               (1)

               Για την αποφυγή της διατάραξης των διεθνών χρηματοπιστωτικών αγορών και της δυσμενέστερης μεταχείρισης των ιδρυμάτων, με την υποβολή τους σε υψηλότερες απαιτήσεις ιδίων κεφαλαίων κατά τη διάρκεια των διαδικασιών αναγνώρισης υφιστάμενων κεντρικών αντισυμβαλλομένων τρίτων χωρών, στο άρθρο 497 παράγραφος 2 του κανονισμού (ΕΕ) αριθ. 575/2013 προβλέφθηκε μεταβατική περίοδος, κατά τη διάρκεια της οποίας μπορούν να θεωρούνται επιλέξιμοι κεντρικοί αντισυμβαλλόμενοι από τα εγκατεστημένα στην Ένωση ιδρύματα οι κεντρικοί αντισυμβαλλόμενοι τρίτων χωρών με τους οποίους εκκαθαρίζουν συναλλαγές τα εν λόγω ιδρύματα.

               (2)

               Ο κανονισμός (ΕΕ) αριθ. 575/2013 τροποποίησε τον κανονισμό (ΕΕ) αριθ. 648/2012 (2) όσον αφορά ορισμένες παραμέτρους υπολογισμού των απαιτήσεων ιδίων κεφαλαίων των ιδρυμάτων για ανοίγματα έναντι κεντρικών αντισυμβαλλομένων τρίτων χωρών. Ως εκ τούτου, το άρθρο 89 παράγραφος 5α του κανονισμού (ΕΕ) αριθ. 648/2012 επιβάλλει σε ορισμένους κεντρικούς αντισυμβαλλομένους τρίτων χωρών την υποχρέωση να κοινοποιούν, για περιορισμένο χρονικό διάστημα, το συνολικό ποσό του αρχικού περιθωρίου που έχουν εισπράξει από τα εκκαθαριστικά μέλη τους. Η εν λόγω μεταβατική περίοδος αντιστοιχεί στην οριζόμενη στο άρθρο 497 παράγραφος 2 του κανονισμού (ΕΕ) αριθ. 575/2013.

               (3)

               Και οι δύο μεταβατικές περίοδοι επρόκειτο να λήξουν στις 15 Ιουνίου 2014.

               (4)

               Το άρθρο 497 παράγραφος 3 του κανονισμού (ΕΕ) αριθ. 575/2013 εξουσιοδοτεί την Επιτροπή να εκδώσει εκτελεστική πράξη για την παράταση της ισχύος της μεταβατικής περιόδου για τις απαιτήσεις ιδίων κεφαλαίων κατά έξι μήνες, σε εξαιρετικές περιπτώσεις. Η εν λόγω παράταση θα πρέπει επίσης να εφαρμοστεί όσον αφορά τις προθεσμίες που ορίζονται στο άρθρο 89 παράγραφος 5α του κανονισμού (ΕΕ) αριθ. 648/2012. Οι εν λόγω μεταβατικές περίοδοι παρατάθηκαν έως τις 15 Ιουνίου 2017, με τους εκτελεστικούς κανονισμούς της Επιτροπής (ΕΕ) αριθ. 591/2014 (3), (ΕΕ) αριθ. 1317/2014 (4), (ΕΕ) 2015/880 (5), (ΕΕ) 2015/2326 (6), (ΕΕ) 2016/892 (7) και (ΕΕ) 2016/2227 (8).

               (5)

               Από τους κεντρικούς αντισυμβαλλομένους που είναι εγκατεστημένοι σε τρίτες χώρες και έχουν υποβάλει αίτηση αναγνώρισης μέχρι στιγμής, έχουν ήδη αναγνωριστεί από την Ευρωπαϊκή Αρχή Κινητών Αξιών και Αγορών 28 κεντρικοί αντισυμβαλλόμενοι. Εξ αυτών, δύο κεντρικοί αντισυμβαλλόμενοι από τις Ηνωμένες Πολιτείες της Αμερικής αναγνωρίστηκαν μετά την έκδοση του εκτελεστικού κανονισμού (ΕΕ) 2016/2227, βάσει της εκτελεστικής απόφασης της Επιτροπής (ΕΕ) 2016/377 (9). Συν τοις άλλοις, κατόπιν της έκδοσης των εκτελεστικών αποφάσεων της Επιτροπής (ΕΕ) 2016/2269 (10), (ΕΕ) 2016/2275 (11), (ΕΕ) 2016/2276 (12), (ΕΕ) 2016/2277 (13) και (ΕΕ) 2016/2278 (14), αναγνωρίστηκαν επίσης πέντε κεντρικοί αντισυμβαλλόμενοι, αντιστοίχως, από την Ινδία, την Ιαπωνία, τη Βραζιλία, το Διεθνές Χρηματοοικονομικό Κέντρο Ντουμπάι και τα Ηνωμένα Αραβικά Εμιράτα. Τέλος, μπορεί να αναγνωριστούν και άλλοι κεντρικοί αντισυμβαλλόμενοι από την Ινδία και από τη Νέα Ζηλανδία, βάσει των εκτελεστικών αποφάσεων της Επιτροπής (ΕΕ) 2016/2269 και (ΕΕ) 2016/2274 (15), αντιστοίχως. Παρά τις εξελίξεις αυτές, οι υπόλοιποι κεντρικοί αντισυμβαλλόμενοι τρίτων χωρών αναμένουν ακόμη την αναγνώρισή τους και η διαδικασία αναγνώρισης δεν θα έχει ολοκληρωθεί έως τις 15 Ιουνίου 2017. Εάν δεν παραταθεί η μεταβατική περίοδος, τα ιδρύματα που είναι εγκατεστημένα στην Ένωση (ή οι θυγατρικές τους που είναι εγκατεστημένες εκτός της Ένωσης) και έχουν ανοίγματα έναντι των υπόλοιπων κεντρικών αντισυμβαλλόμενων τρίτων χωρών θα αντιμετωπίσουν απαιτήσεις σημαντικής αύξησης των ιδίων κεφαλαίων τους για τα ανοίγματα αυτά. Ακόμη και αν οι εν λόγω αυξήσεις μπορεί να είναι μόνον προσωρινές, θα μπορούσαν δυνητικά να αποθαρρύνουν τα ιδρύματα αυτά να συνεχίσουν να συμμετέχουν άμεσα στους εν λόγω κεντρικούς αντισυμβαλλομένους ή, τουλάχιστον προσωρινά, να τα οδηγήσουν σε παύση της παροχής υπηρεσιών εκκαθάρισης σε πελάτες των εν λόγω ιδρυμάτων και, συνεπώς, θα μπορούσαν να προκαλέσουν σοβαρή διατάραξη στις αγορές στις οποίες δραστηριοποιούνται οι εν λόγω κεντρικοί αντισυμβαλλόμενοι.

               (6)

               Η ανάγκη να αποφευχθεί η διατάραξη των αγορών εκτός της Ένωσης, που οδήγησε προηγουμένως στην παράταση της μεταβατικής περιόδου που προβλέπεται στο άρθρο 497 παράγραφος 2 του κανονισμού (ΕΕ) αριθ. 575/2013, θα εξακολουθήσει επομένως να υπάρχει μετά τη λήξη της παράτασης της μεταβατικής περιόδου που ορίζεται στον εκτελεστικό κανονισμό (ΕΕ) 2016/2227. Η νέα παράταση της μεταβατικής περιόδου αναμένεται ότι θα δώσει τη δυνατότητα στα εγκατεστημένα στην Ένωση ιδρύματα (ή στις θυγατρικές τους που είναι εγκατεστημένες εκτός της Ένωσης) να αποφύγουν τη σημαντική αύξηση των απαιτήσεων ιδίων κεφαλαίων, λόγω της μη ολοκλήρωσης της διαδικασίας αναγνώρισης για τους κεντρικούς αντισυμβαλλομένους που παρέχουν, με βιώσιμο και προσιτό τρόπο, το συγκεκριμένο είδος υπηρεσιών εκκαθάρισης το οποίο απαιτείται από τα εγκατεστημένα στην Ένωση ιδρύματα (ή τις θυγατρικές τους που είναι εγκατεστημένες εκτός της Ένωσης). Συνεπώς, είναι σκόπιμο να υπάρξει νέα εξάμηνη παράταση των μεταβατικών περιόδων.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της Ευρωπαϊκής Επιτροπής Τραπεζών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι μεταβατικές περίοδοι των 15 μηνών που προβλέπονται στο άρθρο 497 παράγραφος 2 του κανονισμού (ΕΕ) αριθ. 575/2013 και στο άρθρο 89 παράγραφος 5α δεύτερο εδάφιο του κανονισμού (ΕΕ) αριθ. 648/2012, αντιστοίχως, όπως παρατάθηκαν τελευταία σύμφωνα με το άρθρο 1 του εκτελεστικού κανονισμού (ΕΕ) 2016/2227, παρατείνονται κατά έξι ακόμη μήνες, έως τις 15 Δεκεμβρίου 2017.
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 6 Ιουνίου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 176 της 27.6.2013, σ. 1.

      (2)  Κανονισμός (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου, της 4ης Ιουλίου 2012, για τα εξωχρηματιστηριακά παράγωγα, τους κεντρικούς αντισυμβαλλομένους και τα αρχεία καταγραφής συναλλαγών (ΕΕ L 201 της 27.7.2012, σ. 1).

      (3)  Εκτελεστικός κανονισμός (ΕΕ) αριθ. 591/2014 της Επιτροπής, της 3ης Ιουνίου 2014, για την παράταση των μεταβατικών περιόδων σε σχέση με τις απαιτήσεις ιδίων κεφαλαίων για ανοίγματα έναντι κεντρικών αντισυμβαλλομένων που προβλέπονται στους κανονισμούς του Ευρωπαϊκού Κοινοβουλίου και του Συμβουλίου (ΕΕ) αριθ. 575/2013 και (ΕΕ) αριθ. 648/2012 (ΕΕ L 165 της 4.6.2014, σ. 31).

      (4)  Εκτελεστικός κανονισμός (ΕΕ) αριθ. 1317/2014 της Επιτροπής, της 11ης Δεκεμβρίου 2014, για την παράταση των μεταβατικών περιόδων σε σχέση με τις απαιτήσεις ιδίων κεφαλαίων για ανοίγματα έναντι κεντρικών αντισυμβαλλομένων, που προβλέπονται στους κανονισμούς του Ευρωπαϊκού Κοινοβουλίου και του Συμβουλίου (ΕΕ) αριθ. 575/2013 και (ΕΕ) αριθ. 648/2012 (ΕΕ L 355 της 12.12.2014, σ. 6).

      (5)  Εκτελεστικός κανονισμός (ΕΕ) 2015/880 της Επιτροπής, της 4ης Ιουνίου 2015, για την παράταση των μεταβατικών περιόδων σε σχέση με τις απαιτήσεις ιδίων κεφαλαίων για ανοίγματα έναντι κεντρικών αντισυμβαλλομένων, που προβλέπονται στους κανονισμούς του Ευρωπαϊκού Κοινοβουλίου και του Συμβουλίου (ΕΕ) αριθ. 575/2013 και (ΕΕ) αριθ. 648/2012 (ΕΕ L 143 της 9.6.2015, σ. 7).

      (6)  Εκτελεστικός κανονισμός (ΕΕ) 2015/2326 της Επιτροπής, της 11ης Δεκεμβρίου 2015, για την παράταση των μεταβατικών περιόδων σε σχέση με τις απαιτήσεις ιδίων κεφαλαίων για ανοίγματα έναντι κεντρικών αντισυμβαλλομένων, που προβλέπονται στον κανονισμό (ΕΕ) αριθ. 575/2013 και στον κανονισμό (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου (ΕΕ L 328 της 12.12.2015, σ. 108).

      (7)  Εκτελεστικός κανονισμός (ΕΕ) 2016/892 της Επιτροπής, της 7ης Ιουνίου 2016, για την παράταση των μεταβατικών περιόδων σε σχέση με τις απαιτήσεις ιδίων κεφαλαίων για ανοίγματα έναντι κεντρικών αντισυμβαλλομένων, που προβλέπονται στους κανονισμούς του Ευρωπαϊκού Κοινοβουλίου και του Συμβουλίου (ΕΕ) αριθ. 575/2013 και (ΕΕ) αριθ. 648/2012 (ΕΕ L 151 της 8.6.2016, σ. 4).

      (8)  Εκτελεστικός κανονισμός (ΕΕ) 2016/2227 της Επιτροπής, της 9ης Δεκεμβρίου 2016, για την παράταση των μεταβατικών περιόδων σε σχέση με τις απαιτήσεις ιδίων κεφαλαίων για ανοίγματα έναντι κεντρικών αντισυμβαλλομένων, που προβλέπονται στους κανονισμούς (ΕΕ) αριθ. 575/2013 και (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου (ΕΕ L 336 της 10.12.2016, σ. 36).

      (9)  Εκτελεστική απόφαση (ΕΕ) 2016/377 της Επιτροπής, της 15ης Μαρτίου 2016, σχετικά με την ισοδυναμία του κανονιστικού πλαισίου των Ηνωμένων Πολιτειών της Αμερικής για τους κεντρικούς αντισυμβαλλομένους που έχουν λάβει άδεια λειτουργίας και εποπτεύονται από την Επιτροπή Προθεσμιακών Συναλλαγών Βασικών Εμπορευμάτων προς τις απαιτήσεις του κανονισμού (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου (ΕΕ L 70 της 16.3.2016, σ. 32).

      (10)  Εκτελεστική απόφαση (ΕΕ) 2016/2269 της Επιτροπής, της 15ης Δεκεμβρίου 2016, σχετικά με την ισοδυναμία του κανονιστικού πλαισίου για τους κεντρικούς αντισυμβαλλομένους στην Ινδία σύμφωνα με τον κανονισμό (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου (ΕΕ L 342 της 16.12.2016, σ. 38).

      (11)  Εκτελεστική απόφαση (ΕΕ) 2016/2275 της Επιτροπής, της 15ης Δεκεμβρίου 2016, σχετικά με την ισοδυναμία του ρυθμιστικού πλαισίου για τους κεντρικούς αντισυμβαλλομένους στην Ιαπωνία σύμφωνα με τον κανονισμό (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου (ΕΕ L 342 της 16.12.2016, σ. 57).

      (12)  Εκτελεστική απόφαση (ΕΕ) 2016/2276 της Επιτροπής, της 15ης Δεκεμβρίου 2016, σχετικά με την ισοδυναμία του κανονιστικού πλαισίου για τους κεντρικούς αντισυμβαλλομένους στη Βραζιλία σύμφωνα με τον κανονισμό (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου (ΕΕ L 342 της 16.12.2016, σ. 61).

      (13)  Εκτελεστική απόφαση (ΕΕ) 2016/2277 της Επιτροπής, της 15ης Δεκεμβρίου 2016, σχετικά με την ισοδυναμία του κανονιστικού πλαισίου για τους κεντρικούς αντισυμβαλλομένους στο Διεθνές Χρηματοοικονομικό Κέντρο Ντουμπάι σύμφωνα με τον κανονισμό (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου (ΕΕ L 342 της 16.12.2016, σ. 65).

      (14)  Εκτελεστική απόφαση (ΕΕ) 2016/2278 της Επιτροπής, της 15ης Δεκεμβρίου 2016, σχετικά με την ισοδυναμία του ρυθμιστικού πλαισίου για τους κεντρικούς αντισυμβαλλομένους στα Ηνωμένα Αραβικά Εμιράτα σύμφωνα με τον κανονισμό (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου (ΕΕ L 342 της 16.12.2016, σ. 68).

      (15)  Εκτελεστική απόφαση (ΕΕ) 2016/2274 της Επιτροπής, της 15ης Δεκεμβρίου 2016, σχετικά με την ισοδυναμία του ρυθμιστικού πλαισίου για τους κεντρικούς αντισυμβαλλομένους στη Νέα Ζηλανδία σύμφωνα με τον κανονισμό (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου (ΕΕ L 342 της 16.12.2016, σ. 54).